recursal/SuperWikiNEXT-32B huggingface dataset:
**丹尼士飛鏢**（Dennis Dart）係英國丹尼士車廠出嘅一款中型巴士。

丹尼士飛鏢喺1988年亮相，而佢嘅低地台版**丹尼士飛鏢SLF**（Dennis Dart SLF）就喺1995年推出，並喺1998年取代非低地台嘅丹尼士飛鏢。丹尼士車廠喺2001年正式併入TransBus International之後，飛鏢SLF就改由TransBus出（期間丹尼士呢個牌子一度被放棄），由2004年起，飛鏢SLF改由亞歷山大丹尼士出。

另外由丹尼士同埋馬來西亞UMW合組嘅UMW-Dennis公司曾經裝嵌丹尼士飛鏢底盤（稱為UMW-Dennis Dart），供應東南亞市場。

設計
--

丹尼士飛鏢有一副引擎打直擺喺車尾，而車廂地台以1980年代尾嘅設計嚟講算係低，而避震係用葉片彈簧。佢有8.5米、9米同埋9.8米三隻長度揀，闊度大概係2.3米。

至於丹尼士飛鏢SLF就係由丹尼士飛鏢發展而成，不過底盤前部分改咗設計，令車頭至到尾軸前面嘅地台進一步降低，兼且全面採用氣墊懸掛，前軸嘅避震可以由司機調校升降。巴士闊度亦加長至大概2.4米。飛鏢SLF初時有9.2米、10米同埋10.6米（後來改叫9.3米、10.1米同埋10.7米）三隻長度揀。丹尼士喺1997年推出11.3米版飛鏢SLF（有時叫飛鏢SPD，Dart SPD），1998年再推出8.8米版（有時叫飛鏢MPD，Dart MPD）。大概2002年，TransBus推出闊2.3米嘅飛鏢SLF。

機械配搭方面，丹尼士飛鏢同埋初期嘅飛鏢SLF可以配康明斯B系（或者叫6BT）引擎同埋Allison AT545自動波。後來飛鏢SLF加入更多嘅波箱選擇，包括Eaton棍波、Allison World Series B300R（畀11.3米版）同埋Voith。去到2001年，飛鏢SLF全面改配康明斯ISBe四汽缸或六汽缸（歐盟三型）引擎，而Allison AT545亦俾Allison 2000自動波取代。2006年，更有啲飛鏢SLF係配康明斯ISBe歐盟四型引擎。另外，有啲丹尼士飛鏢/飛鏢SLF係配天然氣引擎。

英國
--

1980年代小巴喺英國受到歡迎，之後巴士公司開始想要載得比小巴多人嘅巴士，丹尼士飛鏢嘅出現正迎合巴士公司呢個需求。喺丹尼士飛鏢最初係得都普嘅Dartline車身可以用，後來都普Dartline設計賣咗畀Carlyle，之後再輾轉賣咗畀Marshall，另外亦有更多巴士車身生產商同丹尼士飛鏢出車身，型號包括Wadham Stringer（1993年改叫WS）Portsdown、Wright Handybus、Reeve Burgess Pointer（好快改叫Plaxton Pointer）、東蘭開夏EL2000、亞歷山大Dash、Northern Counties Paladin、UVG Urbanstar等等。

丹尼士飛鏢SLF推出之後，喺英國亦係受到歡迎，繼續有多間大小規模嘅巴士公司買。重有好多巴士車身生產商同丹尼士飛鏢SLF出車身，型號包括Plaxton Pointer（後來進一步發展成Plaxton Pointer 2，再之後改由TransBus/亞歷山大丹尼士出）、Wright Crusader、Marshall Capital（後來賣咗畀MCV）、東蘭開夏Spryte/Myllennium、亞歷山大ALX200、UVG Urbanstar（後改叫Caetano Compass）、Caetano Nimbus/Slimbus、MCV Evolution等等。

出口市場
----

丹尼士飛鏢同埋飛鏢SLF亦有出口到海外，喺香港、澳門、澳洲、荷蘭同埋西班牙等地都有市場。

喺1990年代尾，有配亞歷山大ALX200車身嘅丹尼士飛鏢SLF運咗去北美洲，以Thomas Dennis嘅SLF200系列名義賣。

停產
--

丹尼士飛鏢SLF喺2007年停產，俾亞歷山大丹尼士Enviro 200 Dart取代。

之前嘅「丹尼士飛鏢」
----------

丹尼士喺1920年代尾至1930年代初出過一款叫Dart嘅前置引擎單層巴士。

去到1970年代尾，丹尼士出咗另一款Dart前置引擎單層巴士，不過只係出咗兩架。

|  |  |
| --- | --- |
|  | 維基同享有多媒體嘅嘢：**Dennis Dart** |

| * 睇
* 傾
* 改
丹尼士/TransBus/亞歷山大丹尼士巴士 |
| --- |
| 1926年–1967年 | E/EV · F/FS · G/GL · H/HS/HV · Dart · Arrow · Lancet/Lancet 2/Lancet 3/Lancet 4 · Lance/Lance 2/Lance 3 · Ace · Mace · Falcon · Pike · Dominant · Lancet UF · Pelican · Teal · Loline |
| 1977年– | 統治者 · 喝采 · Dart（前置引擎） · 獵鷹 · Lancet · 巨龍/禿鷹 · Dorchester · Domino · 都普425底架 · 標槍 · 飛鏢/飛鏢SLF · 長矛/飛箭/長矛SLF · 三叉戟3型（三軸版三叉戟） · 三叉戟2型（兩軸版三叉戟/Enviro 400） · R-Series · Enviro 300 · Trident E500（Enviro 500） · Enviro 200（TransBus） · Dart 4（Enviro 200 Dart/Enviro 200MMC） · Enviro 350H · Trident E500 Turbo（Enviro 500MMC） · Enviro 400MMC · Enviro 500 SuperLo |
**丹尼士統治者**（Dennis Dominator）係一款由英國丹尼士車廠出嘅後置引擎巴士，亦係丹尼士喺1970年代重返英國巴士市場而推出嘅第一款巴士，1977年亮相。

設計
--

丹尼士統治者嘅設計同當年嘅後置引擎雙層巴士有啲似，引擎都係打橫擺喺車尾，而散熱水箱就擺喺車頭。佢嘅基本機械配搭係吉拿6LXB引擎加Voith DIWA 851波箱。不過佢亦曾經配其他型號嘅吉拿引擎，同埋勞斯萊斯、DAF以及康明斯L10引擎，另外亦有啲係配其他波箱包括Maxwell等等。

架車初時有丹尼士自製嘅U形尾軸同埋GKN尾軸可以揀，後來丹尼士尾軸嘅選擇取消咗。避震方面，初時係用葉片彈簧，1980年加入氣墊懸掛嘅選擇，1983年起氣墊懸掛成為標準。

丹尼士統治者通常都係整成雙層巴士，不過喺1978至1980年亦有啲係整成單層巴士。

英國
--

丹尼士統治者喺英國有多間市營巴士公司同埋國營嘅Passenger Transport Executive買，其中以South Yorkshire PTE（家下嘅First South Yorkshire）買得最多，總共有超過三百架，當中包括一架喺1985年交貨嘅無軌電車，另外Leicester City Transport（家下嘅First Leicester）亦買咗百幾架。

不過自1986年起英國政府開始公營交通服務私有化，丹尼士統治者喺英國嘅銷路一路下跌，去到1994至1995年英國更係冇一架新嘅丹尼士統治者巴士投入服務。最後4架喺1996年付運畀Guildford & West Surrey。

喺英國嘅統治者雙層巴士可以用東蘭開夏、亞歷山大（包括被英國巴士公司廣泛採用嘅RH/RL型車身）或Northern Counties車身，部分早期嘅統治者巴士更採用Marshall、Willowbrook車身。而單層版就配東蘭開夏或Marshall車身。

出口市場
----

香港嘅中華巴士喺1979年引入一架配東蘭開夏車身嘅統治者10.3米樣辦巴士。到咗1982年，中巴再引入6架配亞歷山大RL型矮車身嘅統治者9.5米巴士，其中頭3架用葉片彈簧懸掛，之後嗰3架係用氣墊懸掛，主要行來往中環至山頂之間嘅15號線，以佢嘅矮車身，方便駛過山頂嘅渣甸橋。7架統治者巴士喺1996年至1997年間退役。

同樣喺香港嘅九龍巴士喺1983年至1984年間引入40架配都普金屬部分車身嘅統治者9.5米巴士。首架喺1983年聖誕夜首航，而其餘39架就喺1984年投入服務。40架統治者巴士喺2000至2001年間退役。

新加坡巴士公司（家下嘅新捷運）喺1982年接收咗1架配東蘭開夏車身同埋DAF引擎嘅統治者樣辦巴士，不過新加坡巴士公司試完之後冇要到架車。巴士隨後喺1984年運咗去香港，並喺1986年加入九巴訓練巴士車隊。

停產
--

丹尼士統治者喺1996年停產，總產量係1,007架。佢俾丹尼士飛箭雙層巴士取代。

出面網頁
----

* EBB846W-1980 Dennis Dominator ICU - DENNIS Fire Engines in preservation

|  |  |
| --- | --- |
|  | 維基同享有多媒體嘅嘢：**Dennis Dominator** |

| * 睇
* 傾
* 改
丹尼士/TransBus/亞歷山大丹尼士巴士 |
| --- |
| 1926年–1967年 | E/EV · F/FS · G/GL · H/HS/HV · Dart · Arrow · Lancet/Lancet 2/Lancet 3/Lancet 4 · Lance/Lance 2/Lance 3 · Ace · Mace · Falcon · Pike · Dominant · Lancet UF · Pelican · Teal · Loline |
| 1977年– | 統治者 · 喝采 · Dart（前置引擎） · 獵鷹 · Lancet · 巨龍/禿鷹 · Dorchester · Domino · 都普425底架 · 標槍 · 飛鏢/飛鏢SLF · 長矛/飛箭/長矛SLF · 三叉戟3型（三軸版三叉戟） · 三叉戟2型（兩軸版三叉戟/Enviro 400） · R-Series · Enviro 300 · Trident E500（Enviro 500） · Enviro 200（TransBus） · Dart 4（Enviro 200 Dart/Enviro 200MMC） · Enviro 350H · Trident E500 Turbo（Enviro 500MMC） · Enviro 400MMC · Enviro 500 SuperLo |
南嶺國家森林公園門口隔籬嚿紀念石
 **南嶺國家森林公園**（粵拼：naam4 leng5 gwok3 gaa1 sam1 lam4 gung1 jyun2）
係中國廣東韶關嘅森林公園，亦係廣東最大嘅自然保護區同珠江支流——北江嘅源頭之地。另外，廣東嘅最高峰——石坑崆就響呢個景區入面。總面積約273平方公里。景區入面條通道向西繼續行多15.8km路程即到湖南郴州宜章縣嘅莽山。

佢亦係地球上同緯度最大一原始森林留存地，又係廣東最大嘅自然保護區。由於廣東最高嗰三座山都喺呢間公園入面，所以有「廣東屋脊」嘅稱呼。

公園入面喺一年四季都有嘢睇，而且每季節都唔同。其中：

* 春：花山似海
* 夏：飛瀑流泉
* 秋：紅葉斑斕
* 冬：雲海濤濤

史
-

大門口話明閂檔嘅證明
間嘢早期係1950年代由廣東省林業廳搞嘅乳陽林場（後改名做乳陽林業局）。1984年俾廣東省人民政府定佢做省級自然保護區，嗰時嗌「乳陽八寶山自然保護區」，重喺1993年同大頂山、龍潭角、秤架、大東山嗰四間嘢組成南嶺國家級自然保護區後，重喺原地搞咗間南嶺國家森林公園。雖然喺2012年被列入國家AAAA级旅遊景區，但喺2018年4月23號因保障遊客合法權益同生命財產安全而開始停止旅遊觀光活動重將園區全面閂檔。

攷
-

1. ↑  〈南岭国家森林公园〉. 韶关市旅游局. 2010-01-14. 原先內容歸檔喺2016-03-04. 喺2013-06-24搵到.
2. ↑  陈景烈、杨清云、陈志明 (1998). 〈《广东南岭国家级自然保护区》〉. 《长白山自然保护》 (簡體中文). 吉林省安图县: 吉林长白山国家自然保护管理局 (1998年第1期): 28、35. 原先內容歸檔喺2020-10-21. `{{cite journal}}`: Cite has empty unknown parameters: `|laydate=`, `|laysource=`, `|laysummary=`, `|month=`, `|quotes=`、`|coauthors=` (help)
3. ↑  〈韶关市乳源丽宫国际温泉旅游区、南岭国家森林公园成功创建国家4A级景区〉. 广东省旅游局. 2012-03-06. 原著喺2015-06-23歸檔. 喺2013-06-24搵到.
4. ↑  关于对南岭国家森林公园和必背瑶寨两个旅游景区进行停业整改的通告 互聯網檔案館嘅歸檔，歸檔日期2021-10-10.
唔好同**王征**、**王晶 (中國女)**同**王晶 (香港女)**搞亂。

**王晶**（**Wong Jing**，1955年5月3號—），花名**晶哥**、**肥螳螂**，原名**王日祥**，係香港導演。浙江紹興市人，香港出世，佢老豆係以前港產片名導演王天林。

生平
--

王晶後生嗰陣係喺香港培正中學讀書，同屆同學有傳媒人葉家寶、藝人黃杏秀、生意人陳國強（外號殼王）同無綫新聞前主播許友明，之後考入香港中文大學讀書，1970年代已經以兼職身份喺無綫電視工作，逐漸做到編劇。

1980年代投身電影業。第一部戲係《千王鬥千霸》。佢專門拍商業片，例如《精裝追女仔》同埋《賭聖》系列。佢從影以嚟已經拍過超過一百八十部電影，票房累積計超過十億港紙。

作品
--

### 連續劇

* 網中人
* 親情
* 千王之王
* 流氓皇帝
* 逐個捉
* 賭城群英會
* 一舞傾城

### 電影

* 《千王鬥千霸》
* 《青蛙王子》
* 《至尊無上》
* 《賭神》
* 《精裝追女仔》
* 《與龍共舞》
* 《鹿鼎記》
* 《鹿鼎記2神龍教》
* 《最佳損友》
* 《上海灘賭聖》
* 《九品芝麻官》
* 《賭神2》
* 《伊波拉病毒》
* 《賭俠大戰拉斯維加斯》
* 《黑馬王子》
* 《千王之王2000》
* 《賭城風雲》

爭議
--

佢嘅電影通常唔考慮美學概念，而係商業考慮特別多，尤其係佢專門拍畀啲嘅草根階層睇，所以色情戲佢都拍唔少。所以一啲影評人成日唔妥王晶啲電影，認為佢無良、賤格，但王晶就成日批評番啲影評人以及同行，話佢哋啲讚或拍嗰啲戲成日都唔收得，冇資格批評佢。

### 多次被指欺騙女藝人拍攝裸露劇情

王晶唔止一次多次被指欺騙女藝人拍攝裸露劇情，當中受害女藝人包括朱茵同李婉華。

其中喺1999年推出嘅三級片《強姦2制服誘惑》，朱茵一開始被話係拍「愛情懸疑片」，叫做《午夜人狼》，佢嘅角色仲係個警察角色，好有挑戰性。但點知片中充斥凌虐同裸露戲，之後先改片名叫《強姦2》，真係冇得揀。呢件事令佢好無奈，事業亦受到一定影響，有人甚至話佢係三級女星。另外，李婉華接拍《制服誘惑2地下法庭》嘅時候，開工前一日收到電話，要求佢「大膽演出」，連劇本都冇咁嘅戲份。佢就拒絕，仲搵曾志偉求助，最後佢唔駛「大膽演出」。但電影出嚟之後有好多裸露場面，佢就話可能係替身上陣啦。

攷
-

1. ↑  FOCUS 培正人 想當年puiching 互聯網檔案館嘅歸檔，歸檔日期2015-05-11.，都市日報，2010年1月29號
2. ↑  1974 年級基社 | 香港培正同學會
3. ↑  三立新聞網 (2021-12-03). 〈朱茵「當脫星」拍三級片！曝內幕：被王晶騙去 付慘痛代價 | 娛樂星聞 | 三立新聞網 SETN.COM〉. *www.setn.com* (中文). 喺2023-06-17搵到.
4. ↑  新假期 (2021-12-06). 〈朱茵當年玉女變慾女 傳因王晶誤墮三級片騙局：之前睇劇本係一部劇情片 | 影視娛樂〉. 《新假期》 (美國英文). 喺2023-06-17搵到.
5. ↑  〈李婉華再火拼王晶 大爆被Cut戲內幕︰有人臨時要求大膽演出 | 最新娛聞〉. 《東方新地》 (美國英文). 2023-06-06. 喺2023-06-17搵到.
6. ↑  〈被王晶踩戲屎 李婉華反擊大爆被刪戲真相︰有人臨時要求大膽演出〉. *Yahoo News* (中文). 2023-06-06. 喺2023-06-17搵到.
**王昊被虐待致死案**係指喺臺灣2011年發生嘅一單2歲5個月大嘅男童王昊被灌毒虐死嘅案件。案件被揭發嗰陣，王昊被發現棄置喺新店慈濟醫院急診室入面，之後警察拉咗主謀毒販劉金龍、周建輝、許冠雄、鄭盛峰四人，並查出佢哋除咗對王昊灌以毒品外，仲以燒紅鐵釘燙昊昊腳底、以鐵鎚打鼻梁同四肢、尖嘴鉗拔指甲等。

關於王昊生前嘅家庭環境
-----------

王昊嘅爸爸王昌國因為涉毒品案，2010年底被判刑16年，媽媽潘美芳之後帶住王昊，同有多項毒品前科嘅劉金龍同住。

案發經過
----

2011年10月，劉買糖果誘拐王昊，帶王昊到友人朋友屋企凌虐，但就呃潘美芳，話小朋友住喺保姆屋企。

喺10月11號至11月1號期間，劉金龍等4人為阻止當時只係幼兒嘅王昊哭鬧，用燒紅鐵釘燙佢腳板底、用鐵鎚打佢鼻樑同四肢、又用尖嘴鉗拔佢指甲等，百般凌虐王昊；仲強灌、注射安非他命、海洛因等毒品，導致王昊昏迷死亡。

雖然佢哋將王昊送醫，但到院前王昊已經死亡。

判刑
--

一審嘅時候，台北地方法院重判主謀劉金龍死刑，3名共犯無期徒刑等重刑。

但之後經過多次上訴，最高法院去到2013年7月，維持高院判決，認定被告曾將王昊送醫急救，無殺人意圖，又當庭向王昊嘅姑姑王薇君道歉，具悔意、尚未泯滅良心，判決劉金龍30年、周建輝減為20年、許冠雄減為9年，鄭盛峰維持14年，全案確定。

參考
--

1. ↑  〈案發現場／灌毒拔甲虐殺2歲童卻逃死！姑姑泣：想幫10年前無助的自己 | ETtoday社會新聞 | ETtoday新聞雲〉. *www.ettoday.net* (繁體中文). 喺2023-05-01搵到.`{{cite web}}`: CS1 maint: url-status (link)
2. 1 2 3 4 5 6 7  自由時報電子報 (2013-07-19). 〈虐殺男童王昊 主謀劉金龍判30年確定 - 社會〉. 《自由時報電子報》 (中文). 喺2023-05-01搵到.
座標: 22°22′20″N 113°57′58″E﻿ / ﻿22.37226°N 113.96614°E﻿ / 22.37226; 113.96614

屯門碼頭西翼
屯門碼頭西翼（去澳門同珠海）入口
屯門碼頭同渡輪
屯門碼頭全景
**屯門碼頭**（粵拼：tyun4 mun4 ma5 tau4，英文：Tuen Mun Ferry Pier，又叫**屯門客運碼頭**、**屯門渡輪碼頭**）係香港新界屯門新市鎮南部嘅渡輪碼頭，亦係香港第三個連接港澳嘅碼頭，佢喺蝴蝶灣東面、海翠花園對出，喺1986年11月啟用並投入服務。

渡輪服務航線
------

本地航線：
富裕小輪

* 屯門碼頭 ↔ 東涌新發展碼頭 ↔ 沙螺灣 ↔ 大澳

### 過往航線

跨境航線：

* 西北航運
	+ 屯門碼頭 ↔ 珠海九洲港
	+ 屯門碼頭 ↔ 深圳蛇口客運碼頭
	+ 屯門碼頭 ↔ 澳門外港客運碼頭
* 噴射飛航（用宇航20XX系雙體船，有時會用斐聲FlyingCat雙體船）
	+ 屯門碼頭 ↔ 澳門外港客運碼頭
	+ 屯門碼頭 ↔ 澳門氹仔客運碼頭
	+ 屯門碼頭 → 珠海九洲港（由珠江客船同珠海高速客輪（九洲藍色幹綫）營運）

本地航線：

* 香港小輪/信德船務
	+ 屯門碼頭 ↔ 中環

接駁交通
----

屯門碼頭公共運輸交匯處
喺屯門碼頭旁邊嘅海翠花園地面層，係一個公共交通交匯處，裏面係巴士同輕鐵總站。

### 輕鐵服務

輕鐵屯門碼頭站，代號001，屬單程車票第1收費區，共有6條輕鐵線喺度做總站，包括：

* 507 屯門碼頭 ↔ 田景
* 610 屯門碼頭 ↔ 元朗（經大興、澤豐）
* 614 屯門碼頭 ↔ 元朗（經杯渡、景峰）
* 614P 屯門碼頭 ↔ 兆康
* 615 屯門碼頭 ↔ 元朗（經良景、建生）
* 615P 屯門碼頭 ↔ 兆康



|  |  |
| --- | --- |
| Stub icon | 呢篇香港交通文係楔位文。歡迎幫維基百科擴寫佢。睇 • 論 • 改 • 歷 |
**素雲濃·恭迎**（泰文名：สุวนันท์ คงยิ่ง，英文拼法：Suvanant Kongying，花名：กบ / *Kob*；1978年7月22號—）係泰王國嘅一個女影星，響曼谷出世。渠係東泰彩瓊騷府（又叫做北柳府）嘅人。渠爹哋叫**菴雷·恭迎**，係一個老師，媽咪叫**烏邦叻·恭迎**，響農業部做緊幹部，屋企重有個細佬叫**亞彼斯·恭迎**。

渠細路女嗰陣時，跟亞嬤住喺北柳府，3、4歲就搬咗去曼谷開始學演戲，10歲左右開始上電視度做童星，啲觀眾都好鍾意渠趣致同埋可愛。收尾渠憑響電影《*ดาวพระศุกร์* 》度（發音*Dao prah sook*，意思係《*晨星*》）嘅演出紅咗，嗰部戲話一個叫阿星嘅女仔響細個時畀親生老竇老母拋棄咗，但大個咗之後成為靚女好多人鍾意，最後渠唔單止搵到真愛，重幾經波折搵番個親生老竇添。嗰陣時泰國啲電臺日日都播渠主唱嘅嗰支電影主題曲《แค่รักก็พอ》（發音*Kae Ruk Gor Por*，意思係《阿嬌愛老竇》），好催人落淚。

唔知係唔係響嗰部片度個名改得好，素雲濃之後就好行「星運」啦，一直片約唔斷。幾乎年年啲泰國觀眾都選渠為「最受歡迎嘅娛樂人」，開頒獎會上臺攞獎嘅次數多到渠自己都記唔得。

收尾渠搵到時間去曼谷朗西（*Rangsit*，亦譯成**蘭室**）間私立大學度讀書，一邊讀書一邊重保持活躍，周時出吓臺，又利用課餘時間練番細個時好鍾意玩嘅溜真冰，幾年後終於有幾會，渠參加全泰國職業溜冰比賽得到冠軍做埋一個體育人才。

而家素雲濃重響曼谷做緊模特兒同埋電臺嘅節目主持人。有間化妝品公司搵咗渠做代言人，聽講每年畀成千萬泰銖（三十幾萬美金）咁多，雖然條數唔係畀渠一個人兜曬，不過都話得係「成世吃唔晒」啦。

講錯一句話，累死成國人
-----------

2003年1月啲柬埔寨報章紛載素雲濃話過一句：「個吳哥古窟本來係屬於泰國嘅」。之後啲柬國民眾就一個個去晒街度鬼殺咁嘈，金邊重有騷亂發生，啲暴民去到泰王國大使館門前示威，燒咗幾面泰國旗重嫌唔夠喉，索性掟幾個燃燒彈入大使館成間屋燒晒。燒完使館又搵其他泰國人響金邊開嘅鋪頭同埋商務辦度，周圍猛咁掟嘢、搶嘢、同埋燒屋，搞到班響金邊投咗資嘅泰僑個個都損失到雞毛鴨血，第日提起去外國投資都話咪搞我啦！

其實，渠確實係講過呢番話，不過係響部戲度照住啲師爺寫嘅臺詞來噏，呢個絕對唔代表渠自己嘅睇法。班金邊報紙啲老記成日亂噏嘢唔使負責任，呢次卒之俾佢哋搞到單嘢咁大，政府事後追查係邊個謠言惑眾，拉咗十幾個入去，有人重俾人判咗「長徒」十幾年都出唔到來。

演過嘅番鹼劇
------

* *Mon Ruk Luktung* (2005年1月)
* *Sapai Tornado* (2005年8月)
* *Lhong Ngao Jun* (2006年2月)
* *Duang Jai Patiharn* (2006年7月)
* *Kol Ruk Game Payabath* (2006年10月)
* *Pu Soom Fao Suff* (2007年3月)
* *Sai Yaai Sawad*（做緊）

連續劇集
----

* *Sawan Babb*
* *Ru Tau Mua Ja Tai*（散角）
* *Ratree Phirap*
* *Chomrom Tor Tarn Puying*
* *Ma Mia*
* *Hom Klin Kwam Ruk*
* *Duchanee Nang*
* *Phan Nung Ratree*
* *Siam Manusti*
* *Majurat Ting-Tong*（做乜咁鬼發癲 - 客串）
* *Ngern Ngern Ngern*（錢錢錢 - 客串）
* *Ru Fa Yang Fa Yu*
* *Thong Lang Pra*
* *Mae Pra Thorranee*
* *Kum Mun Sunya*

電影
--

* *Numtaohoo & Kru rabearb*
* *Song Jabb Nung jeed*
* *Kongroi Ha Soon Nung : Tung Jai ja tak, tae mai tak theaw*
* *Mai tee, Poo Kan and Soi tee*
* *Budsabaa Suay Prieow Gap Song Kieow Gling*
* *Ee Som Soom Whang*

樂曲
--

* 《*แค่รักก็พอ*》 - *Kae Ruk Gor Por* （*電影《晨星》主題曲*）
* *Waan Fah Sai* (*廣告曲*)
* *Mon Ruk Luktung*（*Mon Ruk Luktung電影曲*）

主持嘅節目
-----

* *จันทร์พันดาว* - *Jhan Phun Dao*
* *07 โชว์* - *07騷(Show)*

注解
--

1. ↑   請睇2003年金邊排泰騷亂 / 2003 Phnom Penh Riots

出面網頁
----

* 泰國七號電視臺節目指南（泰/英文，而家多數響呢度做節目）
* Kob嘅國際粉絲論壇（英文）
* Kob嘅泰國粉絲論壇（泰文）
* Kobclub-即係粉絲俱樂部（泰文）
* Suvanant Kongying嘅戲劇片段（YouTube）
* 泰國娛樂界當紅女影星介紹（有成段專門講渠闖嗰單「大禍」，不過要識得睇泰文先至得）
* 素雲濃完全資訊（泰文）
「風箏」跳轉嚟呢度。要睇第啲意思，請去【**風箏 (搞清楚)**】。

紙鷂
**紙鷂**（粵拼：zi2 jiu6\*2），又叫**風箏**，係種玩具，可以借助風力響天空飛。紙鷂係種比空氣重嘅，能夠借助風力喺空中漂浮嘅制品。晚唐，啲人喺紙鳶上加哨子，其鳴如箏似琴，故稱「風箏」或「風琴」。

起源同發展
-----

「龍形紙鷂」，主要以龍頭蜈蚣紙鷂為主，亦係濰坊紙鷂嘅一大特色。

紙鷂起源喺中國，中國紙鷂有悠久嘅歷史。最早嘅紙鷂並唔係用紙整，而係用木整嘅。傳説中第一個紙鷂係「魯班」製作，稱爲「木鳶」《渚宮舊事》記載魯班「嘗為木鳶，乘之以窺宋城」。而以《呂氏春秋·愛類》記載「公輸般為高雲梯，欲以攻宋。墨子聞之，自魯往，裂裳裹足，日夜不休，十日十夜而至於郢，見荊王曰：『臣北方之鄙人也，聞大王將攻宋，信有之乎？』」講明魯班當時造嘅係「高雲梯」而唔係木鳶。

《韓非子》記載中木鳶嘅發明人唔係魯班而係墨子墨翟。墨翟（公元前478-392年），係春秋戰國時嘅哲人，諸子百家中墨家嘅代表人物。《韓非子·外儲說》記載墨翟曾「費時三年，以木制木鳶，飛升天空」。墨子喺魯山（今山東濰坊境內），「為木鳶，三年而成，蜚一日而敗」。意思係話墨子曾就研究試製咗三年，用木板製成咗一隻木鳥，將佢放飛並令佢成功飛起，但只飛咗一日就壞咗。墨子製造嘅「木鳶」（或「木鷂」）就係世界上最早嘅紙鷂，距今已有二千四百幾年。另《康熙字典》中釋義嘅木鳶發明者亦係「墨翟」。而《墨子》中記載魯班發明嘅「木鵲」比墨子嘅「木鳶」更加精巧：「公輸子削竹木以為鵲，成而飛之，三日不下」。後東漢蔡倫發明造紙術之後，先開始出現紙做嘅紙鷂，叫做「紙鳶」。

據講漢朝大將韓信曾利用紙鷂進行測量。梁武帝時曾利用紙鷂傳信，但未成功。南北朝有人背住紙鷂喺高處跳下而無跌死。唐朝嘅張丕被圍困時曾利用紙鷂傳信求救兵，書有「三日不解，臨名士且為悅食」之言，取得咗成功。從唐朝開始，紙鷂逐漸變成玩具。到咗晚唐，紙鷂上已有用絲條或竹笛做成嘅響器，風吹聲鳴，因而有咗「風箏」嘅名。亦有人話「風箏」呢個名起源於五代，由李鄴用紙糊風箏，並喺佢上面裝竹笛開始。

清朝道光年間，郭麟吟清明嘅一首竹枝詞描繪道：「一百四日小寒食，冶遊爭上白浪河，紙鳶兒子鞦韆女，亂比新來春燕多。」鄭板橋有詩曰：「紙花如雪滿天飛，嬌女鞦韆打四圍，飛彩羅裙風擺動，好將蝴蝶斗春歸。」，紙鷂藝術亦達到鼎盛階段。

分類
--

中國傳統嘅紙鷂一般分為以下三大類：

**軟翅紙鷂**：主體骨架多數做成浮雕式，骨架有單層、雙層同多層，升力片（翼）由一條主翼條構成，翼嘅後半部係軟性嘅，無主條依附。

**硬翅紙鷂**：骨架由上下兩條竹條做成，兩側邊緣高，中間略凹，翅嘅端部向後傾，令風能喺兩翼嘅端部逸出。

**板子紙鷂**：即平面型紙鷂，升力片係主體，無凸出部分，紙鷂四邊有竹條文撐，係少年細路最鍾意嘅一種。

其他主要類型還包括**串子類**、**立體類**、**桶行形類**、**自由類**（佢特點係運用現代新技術同外國紙鷂之長）等。

產地
--

開封、北京、天津、濰坊、南通、陽江並稱中國六大傳統風箏產地，而全國最大嘅風箏製造地喺山東嘅濰坊，被稱為「世界風箏之都」。

整紙鷂嘅材料同方法
---------

普通紙鷂嘅做法一般係採用竹子做骨架，紙做肉，其他復合材料包括絲絹、尼龍布、塑料膜或竹篾、紗紙條、馬拉紙等。

紙同絲絹係一般傳統紙鷂嘅製作材料，著色鮮艷亮麗，更能體現中國紙鷂嘅魅力；但係紙易爛，絲絹貴，而現代科學嘅產物——尼龍布同塑料膜，成為製造紙鷂嘅新材料。

竹子係製作紙鷂骨架嘅主要材料，可選取壁厚3-5厘米嘅竹子削成竹片，利用竹片嘅韌性做紙鷂嘅骨架。紙鷂嘅骨架可根據個人愛好來編制，如蜻蜓狀、蝴蝶狀等。

紙係蒙糊紙鷂嘅主要材料，以質薄纖維長而均勻，富有韌性，耐濕耐衝擊，色澤白而潔者為佳。將紙糊喺骨架上，再綁上線，紙鷂就做好咗。

做好之後亦可以喺做好嘅紙鷂上油上鍾意嘅顏色，鑲上花邊，或者綁上絲帶，掛上紙環。但唔可以影響紙鷂喺空中嘅飛翔，因為附件太多會令紙鷂嘅飛翔失衡。

意義同貢獻
-----

從當今社會生活嘅角度來講，隨住人類社會文明同科技嘅進步，啲人為咗擺脫城市喧囂嘅環境，試圖尋找一種借助自然、文體結合並有益於身心健康嘅活動，而放紙鷂恰好滿足咗啲人嘅呢種需求。

而從世界嘅角度來分析，從公元十三世紀意大利旅行家馬可·波羅將風箏傳入歐洲，始傳世界各地到至今，放紙鷂活動，喺某種程度上促進咗各國之間嘅文化交流，加強咗世界各國人民之間嘅友誼，喺發展經濟同旅游事業中發揮住重要作用，可以講，**紙鷂嘅發明係具有重大意義嘅**。

參考
--

1. ↑  見《呂氏春秋·愛類·五曰·二》
2. ↑  見《韓非子·外儲說左上·十一》
3. ↑  見《康熙字典》"鳶"字釋義
4. ↑  見《墨子·卷十三·魯問·二十一》
5. ↑  見《獨異志》卷中，原文：「梁武帝大清三年，侯景反，圍臺城，遠近不通。簡文同太子大器為計，縛鳶飛空，告急於外。侯景謀臣謂景曰：『此必厭勝術，不然即事達人。』令左右射之。同墮，皆化為禽鳥飛去，不知所在。」
6. ↑  見《新唐書》列傳第135藩鎮魏博，原文：「悅自將兵數萬繼進，又使朝光攻臨洺將張伾。伾固守，食且盡，……有詔河東馬燧、河陽李芃同昭義軍救伾。三節度次狗、明二山間，未進。伾急，以紙為風鳶，高百餘丈，過悅營上，悅使善射者射之，不能同。燧營噪迎之，得書言『三日不解，臨洺士且為悅食。』……」
7. ↑  （唐）高承《事物紀原》：「紙鳶其制不一，上可懸燈，又以竹為弦，吹之有聲如箏，故又曰風箏」
**丹尼士長矛**（Dennis Lance）係一款由英國丹尼士車廠喺1991至2000年間出嘅一款大型後置引擎單層巴士，佢取代咗丹尼士獵鷹巴士。丹尼士亦喺1995至1998年間出過佢嘅雙層版，以取代丹尼士統治者，雙層版初時都係叫丹尼士長矛，1996年正名為**丹尼士飛箭**（Dennis Arrow）。另外，丹尼士喺1993至1996年間出過佢嘅低地台版**丹尼士長矛SLF**（Dennis Lance SLF）。

丹尼士長矛/長矛SLF/飛箭副引擎係打直擺喺車尾，同丹尼士飛鏢一樣。引擎劃一用康明斯C系，配ZF 4HP500或5HP500波箱。

丹尼士長矛可以配多款唔同嘅車身，喺英國有多間巴士公司買咗，另外亦有被出口到波蘭、香港（九龍巴士買咗24架）、荷蘭及新加坡等地。長矛SLF可以配Wright Pathfinder或Berkhof Excellence 1000 NL車身，但只喺英國賣出105架。至於飛箭可以配Northern Counties Palatine或東蘭開夏E Type/Pyoneer車身，但只係出咗73架同埋得幾間英國嘅巴士公司買，其中以倫敦嘅首都城巴（Capital Citybus，家下係First London嘅一部分）買得最多。

另外由丹尼士同埋馬來西亞UMW合組嘅UMW-Dennis公司曾經裝嵌長矛巴士底盤（稱為UMW-Dennis Lance），供應東南亞市場。

丹尼士長矛SLF巴士生產完咗之後，丹尼士車廠喺1997年推出同長矛SLF體積相近、由丹尼士飛鏢SLF發展而成嘅丹尼士飛鏢SPD。而丹尼士飛箭就俾丹尼士三叉戟2型低地台巴士取代。

之前嘅「丹尼士長矛/飛箭」
-------------

丹尼士喺1930至1950年代出過一款叫Lance嘅前置引擎雙層巴士。

另外丹尼士喺1930年代出過一款叫Arrow嘅前置引擎單層巴士。

|  |  |
| --- | --- |
|  | 維基同享有多媒體嘅嘢：**Dennis Lance** |

| * 睇
* 傾
* 改
丹尼士/TransBus/亞歷山大丹尼士巴士 |
| --- |
| 1926年–1967年 | E/EV · F/FS · G/GL · H/HS/HV · Dart · Arrow · Lancet/Lancet 2/Lancet 3/Lancet 4 · Lance/Lance 2/Lance 3 · Ace · Mace · Falcon · Pike · Dominant · Lancet UF · Pelican · Teal · Loline |
| 1977年– | 統治者 · 喝采 · Dart（前置引擎） · 獵鷹 · Lancet · 巨龍/禿鷹 · Dorchester · Domino · 都普425底架 · 標槍 · 飛鏢/飛鏢SLF · 長矛/飛箭/長矛SLF · 三叉戟3型（三軸版三叉戟） · 三叉戟2型（兩軸版三叉戟/Enviro 400） · R-Series · Enviro 300 · Trident E500（Enviro 500） · Enviro 200（TransBus） · Dart 4（Enviro 200 Dart/Enviro 200MMC） · Enviro 350H · Trident E500 Turbo（Enviro 500MMC） · Enviro 400MMC · Enviro 500 SuperLo |
**積臣普樂**（**Jackson Pollock**，1912年1月28號—1956年8月11號）係一個有影響力忌美國畫家同埋抽象表現主義（abstract expressionism）運動忌主要力量。渠以其獨特創立忌滴畫而著名。

喺渠忌一生入邊，渠同時享有相當忌盛名同埋惡名：渠被認為係一個大部分時間隱居忌畫家；渠具有反覆無常忌脾氣，並且一生中大部分時間都喺道同酗酒做鬥爭。

渠喺懷俄明州忌科迪(Cody)出世，1929年移居紐約，進入藝術學生聯盟，喺托馬斯•哈特•本頓（Thomas Hart Benton）門下學也；1938年到1942年，為聯邦藝術工程做也；1943年開始轉向抽象藝術。1950年代到1960年代，渠通過「文化自由議會」（Congress for Cultural Freedom）受到中央情報局忌支持。

1947年開始使用「滴畫法」，取消畫架，將巨大忌畫布平鋪喺地上，用鑽有細窿忌盒、棍或者畫筆將顏料濺喺畫布上邊，稀薄忌顏料藉助噴霧器；作畫嗰時同畫布忌接觸毋固定喺一個位置，而係喺畫布四圍行，或者跨過去，等構圖無中心、結構無法辨認；以反覆忌無意識忌動作畫成複雜難辨、線條錯亂忌網；畫面上邊線條縱橫曲扭，色彩變幻無常。

出面網頁
----

|  |  |
| --- | --- |
|  | 維基語錄收錄咗同呢篇文相關嘅摘錄：
**Jackson Pollock** |

* Jackson Pollock
* Jackson Pollock on Museum Web Paris
* Pollock exhibition on MOMA Site
* Pollock collection on the Guggenheim NY Site
* Jackson Pollock by Miltos Manetas
* Pollock Movie
* 波洛克基金會
* 波洛克電影網站
**天安門母親運動**係一個要求中國共產黨平反八九民運嘅組織。佢係由前中國人民大學哲學系副教授、六四事件死難者家屬丁子霖等人發起、聯同一班喺六四天安門事件入面遇害者嘅媽媽組成，佢哋呼籲徹查同公布「六四」事件同向死傷者家人同公開道歉。呢個組織同埋成員成日受到中共有關當局嘅阻撓同刁難，包括唔准公開悼念「六四」遇害親人等等。

丁子霖係天安門母親嘅發起人同埋話事人

目的
--

呢場運動喺2000年正式展開，佢哋要求：

1. 死難者家屬有權公開悼念喺六四事件入面死咗嘅親人；
2. 死難者家屬同傷殘者有權接受各界人道援助捐款；
3. 停止迫害六四事件嘅傷殘者同死難者家屬；
4. 釋放所有因為八九民動被捕、家下重入緊冊嘅政治犯；
5. 公開六四真相，追究事件責任。

阻撓
--

丁子霖、張先玲（無咗19歲嘅仔）同黃金平（無咗30歲嘅老公）喺2004年3月畀人拉咗。當局最初死口唔認，但之後話佢哋「參與外國勢力支持嘅非法活动」。佢哋喺禮拜尾獲釋放，但直到六四事件15周年前夕都畀當局監視。佢哋嘅支持者話佢哋畀當局軟禁咗。佢哋嘅電話畀人偷聽，重冇得同其他活躍分子、外地傳媒、人權組織講嘢。

活動情況
----

2007年8月，緬甸爆發反軍政府示威。9月29號，天安門母親嘅丁子霖、張先玲等127人，發表聲明，「佢哋作為1989年北京六四慘案死难者嘅親屬，一直關注缅甸嘅事態發展，非常之同情死難者同佢哋嘅親屬，憤怒譴責軍政府暴行，警告佢哋要即刻停手。」佢哋話，「好似六四咁樣嘅血腥屠殺，再唔可以喺中國同埋世界任何地方發生。」佢哋重同中國政府講：「請你哋喺緬甸問題上放棄曖昧態度同睇似不偏不倚嘅扮嘢態度，而係要企喺正義立場對暴政進行嚴正制裁同譴責，同國際社會合作，喺緬甸危機入面發揮正面嘅大國影響力。」同時，天安門母親要求緬甸軍政府立即放棄暴力，恢復反對黨領袖昂山素姬嘅自由，開放新聞，解除壓制，啟動民主，達成全民和解。

政府使橫手
-----

2010年12月16號，「天安門母親」發表聲明，家下喺鄉下無錫住緊嘅丁子霖兩公婆同外界失去聯絡。自從10月份諾貝爾和平獎公佈，佢哋嘅電話、手機和互聯網通訊畀人cut嗮。聲明要求政府當局，撤銷軟禁，恢復佢哋嘅公民權利，畀佢哋返北京醫病。

參考
--

1. ↑  天安門母親運動致習近平公開信[*失咗效嘅鏈*]， 民主中国 - 2008年7月8日
2. ↑  "天安门母亲"发声明抗议政府限制丁子霖夫妇通讯自由

睇埋
--

* 五月廣場母親
* 別斯蘭母親 - 別斯蘭人質危機
* 白衣女士

出面網頁
----

* 天安門母親官方網站
* 天安門母親運動
* 天安門母親運動（香港）
| How to read a taxoboxHow to read a taxobox**臺灣青棗** |
| --- |
|  |
|
| **物種分類** |
| 

|
|  |
|
|
| 界 | 植物界 |
|
|
|
|
| 門(Divisio): | 被子植物門 |
|
|
|
|
|
|
|
|
| 綱 | 木蘭綱 |
|
|
|
|
|
| 目 | 薔薇目 |
|
|
|
|
|
|
|
|
| 科 | 鼠李科 |
|
|
|
|
|
| 屬 | *棗屬* |
|
|
|
|
|
|
|
| 種 | ***臺灣青棗 Z. mauritiana*** |
|

 |
|
| 二元學名 |
|  ***Ziziphus mauritiana***Lam. |
|
|
|
|
|
|
|
|
|
|
|
|
|
|
|

**臺灣青棗**（粵拼：toi4 waan1 ceng1 zou2；學名：*Zizyphus mauritiana*）；第個名係**印度棗**（jan3 dou6 zou2）或**滇刺棗**（tin4 laak3 zou2）；佢係鼠李科棗屬嘅一種常綠喬木或灌木，原產地中國廣東、廣西、四川、雲南、東南亞、南亞、非洲。

名
-

呢樖嘢之所以嗌「臺灣青棗」，係1944年嗰時喺臺灣嗰邊嘅國民政府引咗呢樖嘢入嚟種，之後喺臺灣搞出如蜜棗等品種出嚟，所以「臺灣青棗」嘅名就係噉嚟。

用途
--

呢樖嘢可以用嚟做園景樹，甚至可以用嚟整蜜錢同做藥都得。另外，呢種植物重可以用嚟做生菓。

出面網頁
----

|  |  |
| --- | --- |
|  | 維基同享有多媒體嘅嘢： **臺灣青棗** |

* 台湾大青枣 中药药用价值网
* 台湾名品水果——大青枣 中國臺灣網
| How to read a taxoboxHow to read a taxobox**紙莎草** |
| --- |
|  |
|
| **物種分類** |
| 

|
|  |
|
|
| 界 | 植物界 Plantae |
|
|
|
|
|
| 門 | 被子植物門 Magnoliophyta |
|
|
|
|
|
|
|
| 綱 | 單子葉植物綱 Liliopsida |
|
|
|
|
|
| 目 | 禾本目 Poales |
|
|
|
|
|
|
|
|
| 科 | 莎草科 Cyperaceae |
|
|
|
|
|
| 屬 | 莎草屬 *Cyperus* |
|
|
|
|
|
|
|
| 種 | **紙莎草** *Cyperus papyrus* |
|

 |
|
| 二元學名 |
| ***Cyperus papyrus***L. |
|
|
|
|
|
|
|
|
|
|
|
|
|
|
|

**紙莎草**（粵拼：zi2 saa1 cou2；學名：*Cyperus papyrus*）係莎草科莎草屬嘅水生草本植物，原產北非。佢亦係種淨化環境植物。

樣
-

植株高4.6m，葉長0.9～1.2m，但梗似棕櫚系列植物噉冇葉。因為葉從梗底抽出嚟。梗頂分枝似波噉。

適應環境
----

植株喺全日照到半陰暗地區環境開花。

生態作用
----

植株可以防止水污染，可以去除NH4+同P5+嘅化合物。

用途
--

植株可以做庭院嘅水景植物。喺古埃及時期，埃及當地人用佢嚟整莎草紙，而家多數用嚟整裝飾品。

連出去
---

* 紙莎草 中央研究院生物多樣性研究中心
* 紙莎草 國立自然科學博物館
* 紙莎草 嘉義縣中埔鄉和睦國民小學
**山東快書**係一種說唱曲藝嘅曲種，發源喺中國山東省魯中南同魯西南地區。山東快書嘅唱詞基本上係七字句嘅韻文，穿插一啲過口白、夾白或者較長嘅說白。風格生動鬼馬兼表情誇張同節奏快，最多人用嚟演說英雄人物除暴安良嘅故事。

起源
--

關於山東快書起源有兩個講法，一個係話清朝咸豐年間一個喺山東濟寧嘅藝人叫趙大桅，佢改編咗當時著名山東大鼓藝人何老鳳嘅「捽韁腔」，之後又用梨花大鼓做擊節樂器﹐就形成山東快書前身「武老二」。又有人話係山東落子說唱武松故事演變而成。

風格
--

山東快書嘅曲最多就係講武松故事，所以又有人叫佢做「說武老二」。但係亦有啲用嚟氹人開心嘅曲好似《大實話》、《柿子筐》，都係比較輕鬆同生鬼。

形式
--

基本上山東快書係用山東話唱，用兩塊半圓形嘅鐵板做擊節道具，所以又叫「鐵板快書」，後來有人改用竹板，就變成「竹板快書」。

### 快板

快板有啲似急口令，啲詞多數好繞口，而且對啲詞嘅要求好嚴格。

### 竹板快書

竹板快書又叫做快板書，係喺快板基礎上演變而成，喺平、津一帶流行。竹板快書同快板主分別在於題材同演唱嘅音調。另外啲詞亦比較輕鬆，可以好自由同即興咁發揮。

### 數來寶

最初係啲乞兒喺啲鋪頭門口演唱乞錢嘅技藝，數來寶個「數」，即係指帶有節奏性嘅念白，「寶」即係指錢，即係：「數住唱就來寶」咁解。後來有啲藝人將佢改良變成劇場表演藝術。數來寶有佢基本句式，即係「上六下七」，上句六字，下句七字。上下兩句最後一個字一定要合轍押韻，而且係同一聲調。

參考
--

1. ↑  〈數來寶〉. 原著喺2007年10月12號歸檔. 喺2007年3月25號搵到.

* 快書
同人卦
**同人卦**，或者就咁叫**同人**，係六十四卦之中嘅第十三卦。佢上卦係乾卦，代表天，即係☰ ；下卦係離卦，代表火，即係☲ 。所以，同人卦就畫成䷌。為咗方便記住卦象，佢
有個名叫**天火同人**。

卦辭
--

同人于野，亨。 利涉大川，利君子貞。

彖曰：同人，柔得位得中，而應乎乾，曰同人。 同人曰，同人于野，亨。利涉大川，乾行也。 文明以健，中正而應，君子正也。 唯君子為能通天下之志。

象曰：天與火，同人﹔君子以類族辨物。

爻辭
--

初九：同人於門，無咎。

六二：同人於宗，吝。

九三：伏戎於莽，升其高陵，三歲不興。

九四：乘其墉，弗克攻，吉。

九五：同人，先號啕而后笑。 大師克相遇。

上九：同人於郊，無悔。

| * 睇
* 傾
* 改
六十四卦 |
| --- |
| 乾 ‧ 坤 ‧ 屯 ‧ 蒙 ‧ 需 ‧ 訟 ‧ 師 ‧ 比 ‧ 小畜 ‧ 履 ‧ 泰 ‧ 否 ‧ 同人 ‧ 大有 ‧ 謙 ‧ 豫 ‧ 隨 ‧ 蠱 ‧ 臨 ‧ 觀 ‧ 噬嗑 ‧ 賁 ‧ 剝 ‧ 復 ‧ 無妄 ‧ 大畜 ‧ 頤 ‧ 大過 ‧ 坎 ‧ 離 ‧ 咸 ‧ 恆 ‧ 遯 ‧ 大壯 ‧ 晉 ‧ 明夷 ‧ 家人 ‧ 睽 ‧ 蹇 ‧ 解 ‧ 損 ‧ 益 ‧ 夬 ‧ 姤 ‧ 萃 ‧ 升 ‧ 困 ‧ 井 ‧ 革 ‧ 鼎 ‧ 震 ‧ 艮 ‧ 漸 ‧ 歸妹 ‧ 豐 ‧ 旅 ‧ 巽 ‧ 兌 ‧ 渙 ‧ 節 ‧ 中孚 ‧ 小過 ‧ 既濟 ‧ 未濟 |
地理位置
雪柏大道東夾 Don Mills 嘅好景商場，左下角打斜嗰條就係雪柏大道東
雪柏大道東夾進步大道嘅 Burrows Hall 公共圖書館，右面睇唔到嘅係大多倫多中華文化中心
**雪柏大道**（英文：**Sheppard Avenue**）係加拿大多倫多北部打橫嘅一條大街，北面對上一條大街係芬治大道，南面對落首先係401公路，然後先到下一條大街，係 Ellesmere。

同好多喺多倫多打橫嘅大街一樣，條街分東西兩截，央街以東叫雪柏大道東（Sheppard Avenue East），央街以西叫雪柏大道西（Sheppard Avenue West），雪柏大道東行85號巴士，雪柏大道西行86號巴士。

多倫多地下鐵4號綫就喺雪柏大道，但係條綫超短，淨係由央街到 Don Mills 嘅好景商場（Fairview Mall），成條綫得五個站。另外喺西面夾 Allen Road 係地下鐵1號綫嘅 Sheppard West 站。

攷
-

1. ↑  "Line 4 (Sheppard) To Don Mills Station" (加拿大英文). Toronto Transit Commission. 喺2023年7月15號搵到.
2. ↑  "Sheppard West Station" (加拿大英文). Toronto Transit Commission. 喺2023年7月15號搵到.

|  |  |
| --- | --- |
| Stub icon | 呢篇同路有關嘅文係楔位文。歡迎幫維基百科擴寫佢。睇 • 論 • 改 • 歷 |


|  |  |
| --- | --- |
| Stub icon | 呢篇加拿大相關文係楔位文。歡迎幫維基百科擴寫佢。睇 • 論 • 改 • 歷 |
雪梨海港大橋
**雪梨海港大橋**（英文：**Sydney Harbour Bridge**）係澳洲雪梨嘅一座主要大橋，橫跨雪梨港連接雪梨市中心同埋北岸。呢座引人注目嘅橋樑同埋附近嘅雪梨歌劇院構成咗雪梨最出名嘅景色之一。大橋外形似衣架，所以有「衣架」嘅外號。直到1967年為止，雪梨海港大橋係雪梨最高嘅建築。

雪梨海港大橋喺新南威爾士州公共工程處工程師約翰·布拉德菲爾德（John Bradfield）嘅指揮下，喺1932年完工。大橋高過海平線134公尺，同時亦係世界上第5長嘅拱橋。

歷史
--

### 建議

早喺1815年就有人提出起橋樑嘅計劃，嗰陣有建築師建議應該喺北部海港南岸起一座橋樑。

### 設計

1900年時嘅雪梨海港大橋嘅草案設計圖
新南威爾士州公共工程處約翰·布拉德菲爾德（John Bradfield）喺1912年被任命為雪梨海港大橋同埋大都會鐵路建設嘅首席工程師。

雪梨海港大橋嘅招標過程之中，政府收咗26間公司嘅設計提案，之後喺1924年3月24號將合約畀咗英國米德爾斯伯勒都門朗建築公司，報價4,217,721澳元。拱橋嘅設計比懸索橋同埋吊橋嘅提案建議平，亦畀咗更大嘅剛度嚟支撐大量嘅交通需求。

開始起橋嗰陣，雪梨中心商業區（CBD）嘅雪梨地下鐵系統（Sydney underground railways）亦開始起緊，而家叫做城市圈系統。橋梁嘅設計用四線車道，車道兩邊都有兩條鐵路軌道同埋一條小徑。

建造緊嘅雪梨海港大橋
### 建造

建造緊嘅雪梨海港大橋
1932年1月19號，第一次進行火車測試。雪梨海港大橋經歷咗三個星期嘅測試之後，政府宣布雪梨海港大橋嘅安全冇問題，準備開雪梨海港大橋。

雪梨海港大橋嘅總建造成本係625萬澳幣，直到1988年先至全部找數。

### 完工

雪梨海港大橋喺1932年3月19號（星期六）正式開幕。

參攷
--

### 文獻

1. ↑  〈悉尼海港大桥 (Sydney Harbour Bridge)〉. 新南威尔士州旅游局. 喺28 June 2020搵到.
2. ↑  〈悉尼海港大橋（Sydney Harbour Bridge）〉. 新南威爾士州旅遊局（Destination NSW）. 喺28 June 2020搵到.
3. ↑  〈雪梨港灣大橋（Sydney Harbour Bridge）〉. 新南威爾斯州旅遊局（Destination NSW）. 喺28 June 2020搵到.
4. ↑  "7BridgesWalk.com.au". *Bridge History*. 原著喺2007年8月29日歸檔. 喺23 October 2006搵到.
5. ↑  "Dr J.J.C. Bradfield". *Pylon Lookout: Sydney Harbour Bridge*. 原著喺2017年8月12號歸檔. 喺18 December 2010搵到.
6. ↑  "Sydney Harbour Bridge". *sydney.com.au*. Sydney Online Pty Ltd. 原著喺2009-10-13歸檔. 喺3 September 2011搵到.
7. ↑  Wendy Lewis, Simon Balderstone and John Bowan (2006). *Events That Shaped Australia*. New Holland. pp. 140–142. ISBN 9781741104929.

### 來源

* Four papers on the design and construction of the bridge in volume 238 of the Minutes of Proceedings of the Institution of Civil Engineers, 1935 Kinley.
* Knezevic, Daniel (1947). *The Lost Bridge*.

出面網頁
----

|  |  |  |  |  |
| --- | --- | --- | --- | --- |
| 

|  |  |  |  |
| --- | --- | --- | --- |
|  | Search Wikimedia CommonsSearch Wikimedia Commons |  | 
你可以維基同享呢類嘅媒體資源：**Category:Sydney Harbour Bridge****Category:Sydney Harbour Bridge (construction)**
 |

 |

* Template:Structurae
* Sydney City Council
* BridgeClimb
* Sydney Harbour Bridge turns 75 – Feature from Daily Telegraph
* Men at work: Sydney's Harbour Bridge – Australian Geographic
* 75th Anniversary Celebrations
* NSW Bike Plan - Bicycle Information for New South Wales
* Sydney Harbour Bridge Webcam
* Sydney Harbour Bridge Webcams
豐臣秀吉
**豐臣秀吉**（1537年3月26號—1598年9月18號、舊曆天文6年二月初六-慶長3年八月十八）係日本戰國時代、安土桃山時代嘅大名。佢嘅幼名叫**日吉丸**，喺改名秀吉之前又叫**木下藤吉郎**、**羽柴秀吉**。佢最大嘅成就係將分裂咗嘅日本再次統一。

經歷
--

佢喺尾張國嘅一個農村出世，後生嗰時曾經係今川義元管轄城引馬城城主飯尾連龍部屬松下嘉兵衛嘅家臣，不過冇耐就離開咗。之後成為咗織田信長嘅家臣，漸漸得到信長嘅信任。喺攻打稻葉山城後，收編咗蜂須賀小六、前野長康、竹中半兵衛等家臣。

1573年織田信長委任佢做今濱城城主，跟住秀吉即刻改名做長濱城，喺四年後，信長任命負責攻略中國地方，於是秀吉搬到姬路城。對中國嘅攻略，秀吉發揮咗斷糧嘅攻城戰術。亦令到對毛利嘅攻略稍佔上風。

1582年當秀吉聞到信長死喺本能寺（本能寺之變）嘅消息，佢立即急急向毛利軍議和，折返近畿，並且喺山崎擊敗咗明智光秀。跟住秀吉打敗咗織田信孝同柴田勝家。接著又成為向德川家康議和，之後成功討伐四國同九州，大致上大部份地方都臣服秀吉（除咗東北同關東部份大名）。期間秀吉被朝廷任命為關白，並改名為豐臣秀吉。

1590年，豐臣秀吉成功擊敗北條氏政，大致上統一咗日本，跟住秀吉喺1592年到1598年出兵朝鮮（即文祿慶長之役），不過重未征服到之前，喺伏見城病死。
**神谷浩史**（日文：かみや ひろしKamiya Hiroshi，1975年1月28號—）係日本出名男歌手、配音員，響千葉縣松戶市出世，隸屬青二Production，唱片公司係Kiramune。

經歷
--

本身細個嘅夢想職業係司機。細細個畀屋企送去學空手道，應承嘅原因係「玩空手道就可以籍機響假期去體育館到玩」，但竟然可以一直玩到高中。響高中嘅時候因為畀老師嘅勸誘底下成立咗空手道部，兼任副會長。

響高三嘅時候，受到老友拜託之下，去佢間戲劇社到幫手，點知響套戲劇入面做男一，重響比賽入面攞埋獎，所以佢嘅夢想職業就由司機轉做演員，跟住就報考大阪藝術大學舞台藝術科，不過大學冇收佢。

後嚟響雜誌上面睇到有關聲優培訓學校、隸屬青二Production嘅青二塾嘅廣告，跟住就報考咗佢（因為佢以為青二塾係藝術大學），響1994年正式出道。

### 神谷嘅特色

* 佢好鍾意貓，甚至到咗痴迷嘅地步。屋企都養咗隻貓叫「喵咪老師」（ニャンコ先生），花名「娘桑」（ニャさん ）。
* 鍾意食漢堡包、牛脷、炸蝦、壽司、冬甩同埋鯛魚燒。
* 係個工作狂，一有時間就響到背稿，對於做嘢來者不拒。佢嘅經紀曾經話，神谷嘅時間表係滿到得人驚。

### 車禍

響2006年，神谷本身係約咗同行老友安元洋貴同埋烏海桑去食咖喱，但就因為響路上揸摩托車嘅時候、為咗要避開隔離嘅貨車而跌低，傷勢好嚴重，一度冇心跳，醫院曾經好多次講「佢病危」。之後接受咗氣管切開術就好返少少，但就響鎖骨留底咗凹凸嘅疤痕，半個月之後先至有返意識。

有Fans知道咗佢爾個情況，送咗好多千紙鶴過嚟，搞到霸嗮間病房，重令佢變得好出名。

攷
-

1. ↑  〈神谷浩史を今なお支える"気づき"とは？ テレビ朝日『気づきの扉』4月27日（金）放送 | アニメイトタイムズ〉. 《神谷浩史を今なお支える"気づき"とは？　テレビ朝日『気づきの扉』4月27日（金）放送 | アニメイトタイムズ》 (日文). 喺2020-12-25搵到.

拎
-

* 事務所公開簡歷
* Kiramune官網
**廣州宏城超市**，又叫做**廣州宏城**或**宏城超市，**係廣州原有嘅一個超級市場‎，喺1994年創立，係原屬於廣州越秀城建集團嘅全資子公司。宏城超市算係廣州最早嘅社區超市，喺1990年代嘅時期係被稱為廣州本土超市嘅「五朵金花」之一(另幾個係陽光、金田、越秀、廣南)。

由創立開始，就跟著城建集團嘅地產開發，專做配套嘅社區超市業務。到咗大概2010年嘅時候，喺廣州到河源、清遠等地，係擁有著39間直營鋪面、68間加盟店鋪，仲有一個超萬方嘅配送中心。

喺2010年12月尾越秀地產，同埋廣州城建集團相繼將持有嘅宏城超市股權，喺廣州產權交易所掛牌、轉售畀華潤萬家，估值合計有成3740萬人仔。易主華潤後，跟著喺2011年農曆年之後，所有嘅宏城超市都陸續喺2年內改成華潤萬家嘅超市。

攷
-

1. ↑  王先庆等：广州本土大型超市沦陷与外资超市扩张的深层原因分析（一） 互聯網檔案館嘅歸檔，歸檔日期2020年8月31號，. 王先庆 韦慧娟  宋浩 广州流通发展报告（2007-2008） 2009-2-5
2. ↑  宏城超市从技术模仿转向自主创新 互聯網檔案館嘅歸檔，歸檔日期2020年8月31號，. 2016-06-29
3. ↑  图谋广州宏城 华润万家"回防"大本营 互聯網檔案館嘅歸檔，歸檔日期2020年8月31號，. 中国经营报 2010-11-27
4. ↑  广州宏城超市余下1.874％股权挂牌转让 2011-04-27 联商资讯中心 - 联商网
5. ↑  广州"宏城超市"春节后更名"华润万家" 信息时报   2011-01-19


  


|  |  |
| --- | --- |
| Stub icon | 呢篇零售舖頭文係楔位文。歡迎幫維基百科擴寫佢。睇 • 論 • 改 • 歷 |
**廣州大劇院**（粵拼：gwong2 zau1 daai6 kek6 jyun2）
（英文：**Guangzhou Opera House**），以前嗌**廣州歌劇院**，係中國廣東廣州一劇院，2010年5月9號起好，位置喺天河區珠江新城嘅珠江西路1號。

呢間劇院係由英籍伊拉克女設計師薩哈哈帝負責設計。

佔地面積
----

* 廣州大劇院嘅占地面積係42000平方米，建築面積73000平方米，建築總高度43.1米。

介紹
--

珠江新城嘅廣州大劇院
廣州大劇院係中國大陸華南地區最先進、最完善同埋最大嘅綜合性表演藝術中心，佢全新嘅運營管理模式都成為咗中國文化體制改革嘅先前陣地。呢家劇院用咗全新嘅運營管理模式，係由廣州市政府通過招標方式嚟揀出經營管理團隊嚟負責大劇院嘅運營，實現獨立運作同埋核算。結果經過激烈嘅競爭之後，由中國對外文化集團公司攞到經營權。而廣州大劇院喺文化部、中國對外文化集團公司同埋廣東省委省政府、廣州市委市政府有關部門嘅正確領導同埋大力支持以「立足珠三角，合作港澳臺，攜手東南亞，面向全世界」嘅戰略，大膽探索中國劇院經營管理嘅新模式同埋改革發展道路嚟合埋國內國際嘅各類優勢文化資源，聚集演藝產業鏈，推舉舞臺藝術精品，倡領先進文化，努力將廣州大劇院整成華南最高藝術殿堂、全球傑出華人藝術家嘅演藝舞臺。而呢間劇院喺開放到依家為止，其中全世界高水準同埋國內外嘅演出已經達到700幾場。

改名
--

喺2010年5月，呢間嘢試過一次改名。主要嘅係喺2010年4月嗰陣，廣州市市委常委、宣傳部部長王曉玲就話喇：「『廣州歌劇院』呢個名攞實際規模、完善嘅功能嚟比較簡直係有範圍限制，佢雖然話係而家華南地區係最先進、最完善同埋最大嘅綜合性表演藝術中心，而唔係凈係演出『歌劇』咁簡單就搞掂嗮嘅。」，就因為呢句啫，個名喺1個月之後就改咗名叫「廣州大劇院」，不過引起咗好多人反對。

附近嘅交通
-----

* 廣州地鐵

APM：大劇院站

註
-

1. ↑  〈强烈反对将"广州歌剧院"改名为"广州大剧院"〉. 南都網. 2010-04-26. 原著喺2015-06-04歸檔. 喺2011-04-08搵到.
唔好同**廣州大學附屬中學**搞亂。

 **廣州大學實驗中學**（粵拼：gwong2 zau1 daai6 hok6 sat6 jim6 zung1 hok6）
，之前嗌過**桂花崗中學**gwai3 faa1 gong1 zung1 hok6或**桂花中學**（gwai3 faa1 zung1 hok6），係中國廣東廣州一間冇咗嘅中學，位置喺白雲區桂花崗桂花路嘅廣州大學（桂花崗校區）北門對面。1986年開辦，2010年4月20號同越秀區外國語學校合併而消失。

史
-

|  |  |
| --- | --- |
| File:Yuexiu Foreign Language High School (NORTHERN SCHOOL).jpg越秀區外國語學校北校區，舊時嘅桂花崗中學就響呢度。 |  |

學校喺1986年開辦，初期係一間好普通嘅學校，直到2002年5月，學校為咗加大對外宣傳嘅聲譽而改名做「廣州大學實驗中學」，同年年底升級為白雲區一級學校，2004年更加升級為廣州市一級學校。2010年初，由於廣州要擴大名校嘅輻射力度同優質學位關係，所以決定喺同年4月20號將呢間學校同越秀區外國語學校合併，而家屬越秀區外國語學校嘅北校區，之前原有在讀嘅學生喺2012年夏天全部消失嗮。

睇埋
--

* 越秀區外國語學校

註
-

1. 1 2  越秀18所学校合并调整 有名校学位激增一倍 互聯網檔案館嘅歸檔，歸檔日期2021年3月13號，. 大洋网 （2010-04-21）
2. ↑  广州大学实验中学 互聯網檔案館嘅歸檔，歸檔日期2012年4月19號，. 南方网 （2004-06-03）
唔好同**廣州城建職業學院**同**廣州城市職業技工學校**搞亂。

**廣州城市職業學院**（粵拼：gwong2 zau1 sing4 si5 zik1 jip6 hok6 jyun2），簡稱**廣城職**（gwong2 sing4 zik1），係中國廣東省廣州市嘅一間大學，有4個校區。呢間學校喺1962年成立，2005年，廣東省教育廳將廣州業餘大學，廣州市經濟管理幹部學院、廣州市財貿管理幹部學院同廣州市鄉鎮企業管理幹部學院4間學校合併，從而搞出嚟嘅一間學校。

四個校區嘅詳細位置
---------

* 廣園總校：白雲區廣園中路248號
* 越秀分校：越秀區越秀北路80號
* 新港分校：海珠區新港西路181號
* 遠安分校：海珠區遠安路148號

史
-

呢間學校嘅歷史最早可以追溯到1962年。嗰時廣州市人民政府喺1962年搞咗兩間分別嗌「廣州業餘大學」同「廣州市財貿管理幹部學院」嘅綜合性成人高校，位置分別喺而家嘅海珠區遠安路148號同越秀區越秀北路80號。直到1984年，喺而家海珠區新港西路181號搞咗間「廣州市經濟管理幹部學院」嘅成人高校；而廣州市鄉鎮企業管理幹部學院係1985年12月成立嘅一間學校，之前嗌「廣州市農業管理幹部學院」，後嚟喺1996年改名做「廣州市鄉鎮企業管理幹部學院」。

到咗2005年，學校宣佈正式同廣州業餘大學、廣州市財貿管理幹部學院、廣州市鄉鎮企業管理幹部學院同廣州市經濟管理幹部學院合併，變成而家嘅廣州城市職業學院。2009年12月，學校以比較好嘅成績通過教育部嘅人才培養工作評估。2013年11月俾廣東省教育廳正式定為廣東省第二批示範性高職院校。

出面網頁
----

* 广州城市职业学院官网
座標: 22°23′0″N 114°0′0″E﻿ / ﻿22.38333°N 114.00000°E﻿ / 22.38333; 114.00000

香港特別行政區 > **屯門區** 
屯門區
屯門區
**屯門區**（粵拼：tyun4 mun4 keoi1；英文：**Tuen Mun District**）係香港十八個政區之一，位於新界西，西面係伶仃洋，係香港人口最多嘅住宅區之一，曾經俾人叫做**青山區**（cing1 saan1 keoi1），1970年代改名。南面嘅青山灣同時填海，連同附近發展成新市鎮。人口有502,035人，面積84.33平方公里，每平方公里有6000人住。啲人主要住喺屯門新市鎮，黃金海岸同青山灣沿海一帶就係高尚住宅。

歷史
--

早喺新石器時代，屯門已經有人住。漢代屯門已經有同製鹽有關嘅商貿活動。

南北朝，有人話杯渡襌師坐杯來到青山修行創杯渡寺（而家係青山襌院）。家下以杯渡改名有杯渡路同輕鐵杯渡站。

據《舊唐書》、《新唐書》記載，屯門喺唐朝嗰時已經係廣州嘅外港。

清朝有屯門寨、墩台。後來改屬新安縣。1866年（清同治七年）嘅新安縣全圖，屯門係叫做**田門**，青山就叫清山。而一張1868年嘅英國政府新安地圖上，屯門係叫團門，包括黃家圍、青甎圍同清山（而家分別叫皇家圍、青磚圍同埋青山）

1898年，屯門隨新界交畀英國統治。1900年，革命黨人喺紅樓進行規劃反清活動，國父孫中山都曾經住過呢度。

1950年代，聯合國對中國實施禁運，好多人借住香港地利而偷運物資往內地。呢個地方成為走私理想地點，連海盜都來到捉人。

1965年，政府開始計劃喺屯門發展新市鎮，將屯門由元朗區嘅範圍劃出來。

1970年代政府落實屯門新市鎮嘅發展，並進行大幅度移山填海。

1995年，嶺南大學嘅校園由香港島司徒拔道搬去屯門虎地。

2003年，九廣西鐵正式通車。

2007年，深港西部通道正式通車。

分界
--

北面係元朗區，東面係荃灣區。除咗新界大陸重有幾座島，大小磨刀同龍鼓洲。

名勝
--

* 黃金海岸：著名酒店，有私人沙灘
* 三聖廟：供奉佛祖、老子同埋孔子
* 紅樓：孫中山革命據點
* 青山禪院：南北朝時代杯渡禪師修行之地

交通
--

* 屯馬綫
* 輕鐵
* 九巴
* 龍運巴士
* 青山公路
* 屯門公路
* 屯門碼頭

睇埋
--

* 香港政區
* 屯門

|  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| 睇 • 論 • 改 • 歷香港特別行政區政區 |
| --- |
|  |
| 國別：中華人民共和國 |
|  |
| 香港島 | 中西區 - 灣仔區 - 東區 - 南區 |  |
|  |
| 九龍東 | 黃大仙區 - 觀塘區 |
|  |
| 九龍西 | 深水埗區 - 油尖旺區 - 九龍城區 |
|  |
| 新界東 | 北區 - 大埔區 - 沙田區 - 西貢區 |
|  |
| 新界西 | 元朗區 - 屯門區 - 荃灣區 - 葵青區 - 離島區 |

 |
**丹尼士獵鷹**（Dennis Falcon）係英國丹尼士車廠喺1980至1993年出嘅後置引擎單層巴士。

丹尼士曾經出過三款獵鷹，包括用V形引擎嘅**Falcon V**以及用臥置式直列引擎嘅**Falcon H**同埋**Falcon HC**。其中Falcon H嘅波箱擺喺尾軸前面，引擎動力跨過尾軸入去波箱，再行返轉頭推尾軸；而Falcon HC嘅波箱係緊貼住引擎。不過去到1980年代尾三款獵鷹只係得番Falcon HC重出緊。

三款獵鷹嘅引擎都係打直擺喺車尾，Falcon V係用Perkins V8或者平治引擎，而Falcon H同埋Falcon HC就係用吉拿6HLXB或者6HLXCT引擎。三款車都係用Voith DIWA自動波箱。

Falcon V可以整成客車或者雙層巴士。英國National Bus Company喺1982至1983年引入咗10架Falcon V客車去行National Express長途線，不過丹尼士車廠唔夠時間同佢哋做測試，因此呢啲獵鷹客車並唔可靠，兼且喺National Express線行咗唔係好耐。至於Falcon V雙層巴士亦只係出咗6架。

至於Falcon H同埋Falcon HC通常都係整成單層城市巴士。呢款獵鷹有幾間英國嘅市營巴士公司買，去到1990年代亦有幾間British Bus Group（即係後來嘅Arriva）旗下公司買。另外香港嘅九龍巴士喺1985至1986年引入20架Falcon HC冷氣客車，佢哋係唯一一批出口嘅獵鷹，用一副吉拿6HLXCT引擎嚟行車同埋行冷氣，配都普金屬部分車身（設計源自都普Laser），用嚟行啟德機場巴士線。

丹尼士獵鷹停產之後俾丹尼士長矛取代。而丹尼士獵鷹嘅總產量係140架，包括一副發展用底盤。

之前嘅「丹尼士獵鷹」
----------

丹尼士喺1930年代尾至1950年代出過一款叫Falcon嘅前置引擎單層巴士。

| * 睇
* 傾
* 改
丹尼士/TransBus/亞歷山大丹尼士巴士 |
| --- |
| 1926年–1967年 | E/EV · F/FS · G/GL · H/HS/HV · Dart · Arrow · Lancet/Lancet 2/Lancet 3/Lancet 4 · Lance/Lance 2/Lance 3 · Ace · Mace · Falcon · Pike · Dominant · Lancet UF · Pelican · Teal · Loline |
| 1977年– | 統治者 · 喝采 · Dart（前置引擎） · 獵鷹 · Lancet · 巨龍/禿鷹 · Dorchester · Domino · 都普425底架 · 標槍 · 飛鏢/飛鏢SLF · 長矛/飛箭/長矛SLF · 三叉戟3型（三軸版三叉戟） · 三叉戟2型（兩軸版三叉戟/Enviro 400） · R-Series · Enviro 300 · Trident E500（Enviro 500） · Enviro 200（TransBus） · Dart 4（Enviro 200 Dart/Enviro 200MMC） · Enviro 350H · Trident E500 Turbo（Enviro 500MMC） · Enviro 400MMC · Enviro 500 SuperLo |
學校正門
 **廣州大華中英文學校**（粵拼：gwong2 zau1 daai6 waa4 zung1 jing1 man4 hok6 haau6）
係中國廣東廣州一有初中三年同小學六年嘅九年義務教育全日制私立學校，2002年開辦，位置喺天河區漁沙坦漁東路9號。其中佢嘅中學部喺學校南邊，小學部喺學校北邊。

佢亦係廣州地區專門招收外來工子弟啲學校。不過俾好多漁沙坦當地村民同街坊成日話佢做「爛仔學校」同「黑社會學校」。

事件
--

### 考生俾女先生打

2010年5月4號晏晝，喺五年三班發生咗單校園暴力案，有位花名嗌「小亮」嘅黃氏學生（浙江籍）喺期中考試凈考咗31分（滿分100分制）而俾位女先生當住全班學生面前用鐵棍猛咁扑，令課堂出現一片混亂。事發後，「小亮」嘅家屬第一時間報警重將「小亮」送到附近嘅龍洞人民醫院入院重俾醫生診斷佢有輕微腦震蕩，警方亦介入調查呢單嘢。最後得知肇事女先生係最先出手打人，隨後亦俾校方炒魷處理。

### 冇交秋遊費被體罰

2012年11月14號中午，學校小學部二年級爆發咗單體罰醜聞。嗰時有位花名嗌「國權」嘅安徽籍學生因為冇交到秋遊嗰CNY￥100，連續俾李氏班主任點咗兩次名而罰200個踎低起身。雖然家屬同校方猛咁溝通，但重俾班主任喺嗰日晏晝放學時留堂繼續罰多200個踎低起身。嗰晚學生話第日唔再返學校上堂。單嘢俾媒體爆料後，肇事先生已經當場喺媒體向嗰位學生道歉處理。

攷
-

1. ↑  广州市天河区大华学校评分 我要搜学网
2. ↑  〈學生考了31分還洋洋得意 被女教師鐵棍打破腦袋(圖)〉. 《羊城晚报》. 北方網. 2010-05-05.`{{cite news}}`: CS1 maint: url-status (link)
3. ↑  〈小学生交不起秋游费被老师体罚400个蹲起〉. 《南方都市報》. 新浪. 2012-11-22.
《**神魔之塔**》（英文：**Tower of Saviors**）係一款喺iOS系統同Android系統行嘅轉珠遊戲。玩家要喺泰倫斯大陸中嘅民主國家萊卡瑟王國中冒險。玩家可透過七輪會總部以諾塔去探索主線劇情並於古神遺跡同競技場參與限時嘅活動同合作活動。

遊戲亦包括各種嘅合作、全新嘅活動。每週亦會設有不同既關卡活動。另外可透過主線、副線同昇華故事，展開故事嘅發展。

2014年頭，《神魔之塔》開發商Magic Feature Inc.（Madhead嘅控股公司）嘅21%股權以7,000萬美元（約5.42億港元）賣出。呢次交易令神魔之塔估值高達26億港元。

主線 - 以諾時代
---------

萬物起源阿撒托斯同道羅斯喺宇宙中破壞同創造眾多生物而建立嘅泰倫斯大陸。後來，佢哋因不明原因消失，遺留「姆姆」嘅力量。

機械族領袖「龐貝」希望凝聚各物種、守護姆姆，創建和諧嘅世界。但係，嚟自元素所誕生名為「歸者」嘅種族出現，佢哋發現「姆姆」同自身起源息息相關，所以歸者夏馬西嚟到泰倫斯大陸，要求龐貝交出姆姆，但結果被拒絕。

為咗奪回「姆姆」，歸者對機械族發起戰爭，挑撥大陸族群間嘅爭執。大肆屠殺泰倫斯大陸物種。並以自身為藍本製造出劣化版嘅生命體—「代偶」。代偶忠誠咁為歸者服務，作為戰爭機器而存在。

紋龍蒼璧聽到消息之後，決定要保護各族，進入歸者領地，拯救被歸者捉咗嘅各族成員。佢聯同代偶一行，喺創造代偶嘅歸者口中知道咗所有代偶都被植入激發恐懼嘅術式，受到歸者嘅支配。

當中一名叫「依貝思」嘅代偶引起咗歸者「因其都」嘅注意。兩人互生情愫，依貝思有咗因其都嘅細路。依貝思因懷孕一事，俾恩莉兒捉住公開處刑。蒼璧一行費盡方法，總算救出依貝思，但所有反抗歸者嘅代偶亦失去咗自由，受困於歸者領地之中。事件中因其都出手為蒼璧同依貝思解圍。身為歸者嘅因其都為歸者所作嘅惡感罪疚，決定幫蒼璧反抗歸者，以終結遙古大戰。

後來歸者散落於各地、以神農為首嘅歸者創建咗封神仙境、一部份成為咗守護者、並興建以諾塔守護元素力量。令日後泰倫斯大陸得到繁盛嘅發展。

而依貝思有咗嘅細路，後來被龍卵所封印嘅前召喚師以諾，將對世界作出重要影響……

合作與代言活動
-------

* 陳妍希 ( 代言 )
* B. Duck
* 迪士尼反派
* Bigbang ( 代言 )
* 軒轅劍
* 仙劍奇俠傳
* 怪物彈珠
* 列王的紛爭
* 大富翁
* Crash fever
* 霹靂布袋戲
* 格鬥天王
* 全職獵人
* 幽遊白書
* 為美好的世界獻上祝福
* Android
* Fairy tail
* 聖鬥士星矢 ( 黃金十二宮篇 及 冥界篇 )
* Ultraman
* 初音未來
* 肯德基
* 舒跑
* 鋼之鍊金術師
* 雪碧
* 天元突破
* 七大罪
* 新世紀福音戰士
* Rockman X Dive
* 鬼滅之刃
* 天竺鼠車車
* 哥斯拉
* 幪面超人
* 我的英雄學院
* 銀魂
* 數碼暴龍
* 一拳超人
* Spy Family
* 美少女戰士

抄襲爭議
----

《神魔之塔》嘅戰鬥介面、屬性設計、轉珠介面、傷害計算公式、剋制屬性曾經係極度相似。亦同樣有好友隊長制度、友情點數、抽蛋制度。而召喚獸嘅動作設計同《龍族拼圖》召喚獸嘅動作結構好似，因此被指出同《Puzzle & Dragons》有好多相同嘅地方，俾網民嘲笑做「神抄之塔」。製作人曾建中透過媒體否認指控，指出佢哋喺製作遊戲時參考咗唔少遊戲，並講到新嘅諗法通常係基於舊有嘅想法而出嚟。雖然《Puzzle & Dragons》創辦者山本話唔會追究，但雙方支持者仍有好多爭拗。但喺 2021年嶄新時代後，大部分設計已經同 1.0 最初嘅版本有較大嘅分別，包括遊戲介面同抽蛋制度等。

參考
--

1. ↑  〈80後開發《神魔之塔》　否認抄襲　戶口$9.96變7位數〉. 蘋果日報. 原著喺2014-08-25歸檔. 喺2013-07-23搵到.
2. ↑  〈【短片】【動漫節煞科】近50人圍噓《神魔之塔》高呼「香港之恥」〉. 蘋果日報. 原著喺2013-10-10歸檔. 喺2013-07-30搵到.
3. ↑  〈評神魔被指抄襲　莫乃光：改頭換面都要花心機〉. 熱血時報. 喺2013-07-26搵到.

出面網頁
----

* 《神魔之塔》嘅官方網站
* 《神魔之塔》嘅App Store頁面
* 《神魔之塔》嘅Google Play頁面
M13/40坦克
**M13/40坦克**，係意大利王國響二戰初期用嘅一種中型坦克（「M」係指「Medio」，即係意大利文嘅中型坦克；「13」係話架車預計重13公噸；「40」就係第一次嘅生產年份—1940年），取代二戰初期意大利陸軍嘅L3、L6/40同M11/39坦克。M13/40坦克亦係意大利軍使用最廣泛嘅坦克。

性能
--

M13/40坦克用咗維克斯衍生而嚟嘅傳動系統，有兩個轉向架同兩側各8個小型路輪，用彈簧葉片懸吊裝置。履帶就用傳統嘅鋼板做骨架連結。呢個設計令意軍以為響山區作戰可以有良好嘅機動性，但係後來M13/40被部署去沙漠，發現機動性好差。

坦克嘅主要武器係一具47毫米主砲，能夠響500米嘅距離貫穿45毫米嘅裝甲板，對付英軍嘅輕型同巡航坦克，但係無法對付步兵坦克；有104發嘅穿甲彈同高爆彈。M13重裝有3到4座機槍，又有2部潛望鏡分別畀車長同砲手用，同埋無線電作為標準配備。

優缺點
---

M13/40坦克響戰爭初期時屬於傳統嘅輕型坦克類型，類似其他衍生自維克斯嘅坦克，比如蘇聯嘅T-26坦克。佢13噸重嘅裝甲厚度同擁有嘅火力，足以對付1940-41年嘅英軍坦克。但係，呢架坦克都有一尐缺點：柴油引擎提供咗架車較長嘅航程，但重量比較重，導致速度變慢同過於疲勞。懸吊裝置同履帶雖然可靠，但影響晒速度。

變種
--

M13/40係意大利軍響戰爭入面產量最多嘅坦克，包括之後嘅變種—M14/41坦克一共生產咗超過3,000架。最後一個版本—M15/42坦克就響1943年生產，裝備咗更加好嘅汽油引擎同更長嘅坦克砲。

參考
--

1. ↑  *The Illustrated Guide to Tanks of the World*, George Forty, 2006
2. ↑  *Tank Data, Aberdeen Proving Grounds Series*, 1968
3. ↑  *Tanks of World War II*, Duncan Crow, 1979
4. ↑  "Carro Armato M 13/40". 原著喺2013年10月11號歸檔. 喺2014年1月29號搵到.
1600 年一幅畫描繪人喺度跟積舞曲跳舞。《The old grey goose》（粵譯：老灰鵝）《Fiddles McGinty》《Roxys Birthday Jigs》其中一段
**積舞曲**zik1 mou5 kuk1（英文：**Jig**）係早喺 16 至 17 世紀經已存在响蘇格蘭同英格蘭北部嘅一種民間舞曲：喺音樂特性上，愛爾蘭嘅積舞曲嘅典型拍號係 6/8 或者 9/8，英格蘭嘅積舞曲就會用到 12/8 ，會用到複合拍號，即係每吓拍子可以細分做若干個八分音符，例如《The old grey goose》就係一首好典型嘅積舞曲。

除咗樂曲之外，積舞曲仲同時係一種獨特嘅舞種：傳統上，啲人跟積舞曲跳舞嗰陣腳板會一路好快噉離地跟住又踏返落地，著住硬啲嘅鞋嚟跳嗰陣就會出現踢踢躂躂噉嘅聲（呢點好似踢躂舞）。

到咗 2020 年，積舞曲唔算係最出名嘅曲種舞種，冇好似例如華爾滋噉風靡全世界，但依然有一定嘅影響力：積舞曲盛行於愛爾蘭，喺英格蘭以至美國等地都仲有唔少愛好者；而且積舞曲甚至仲有影響第啲音樂舞蹈傳統，例如家陣全世界都有喺度搞嘅芭蕾舞噉，就有採用積舞曲嘅節奏。

音樂特性
----

睇埋：積古
積舞曲好興一大柞八分音符，每三個八分音符做一組噉嘅樣，即係似下圖噉：

雙重積舞曲（double jig）係拍號 6/8，每段小節兩組音符，每組三個八分音符，啲人打起拍子上嚟好似雙拍子噉（每一組音符起始嗰點打一吓）。

睇埋
--

* 雙重積舞曲
* 三重積舞曲
* 普卡
* 芭蕾舞
* 踢躂舞

攷
-

1. ↑  Wilson, C. R. & Calore, M. (2005). *Music in Shakespeare: a dictionary* (Continuum International), p. 233.
2. ↑  Casey, Marion; Lee, J. J. (2007). *Making the Irish American: History and Heritage of the Irish in the United States*. NYU Press. p. 418.
3. ↑  Baskervill, Charles Read (1929). *The Elizabethan jig and related song drama*. Chicago: The University of Chicago Press.
4. ↑  "The jig dance tradition: five centuries old and still counting | Music Tales". *musictales.club*.
5. ↑  Dance Rhythms for Ballet Pianists. *RAD*.

拎
-

|  |  |
| --- | --- |
|  | 維基同享有多媒體嘅嘢：**Jigs (dance)** |

* Irish footwork.
**吊頸**係一種專畀兩個人玩嘅遊戲。一位玩家諗個字，而另一位嘗試估嗰位玩家所估嘅字母。

要估嘅字係用一列嘅橫綫表示，有幾多個字母就有幾多條橫綫。如果玩估嘅玩家係同個字嘅字母一樣嘅話，另一位就要寫嗰個字母到嗰個字全部嘅相應位置。如果建議嘅字唔係嗰個字嘅一部份，咁另一位玩家就會畫個吊頸公仔嘅其中一畫。遊戲會響以下嘅情況之下結束：

「我要**t**字。」 「有， 響第八同第十一位。」
* 估嗰位玩家估完咗個字，或者估啱咗成個字
* 另外一位玩家畫好晒成幅圖：

其實呢幅圖係設計到好似一個吊頸人咁。呢幅圖嘅品味引起咗一啲辯論，但到而家仍然都仲用緊。

呢幅圖嘅自然本質有啲唔同；有啲玩家係畫個吊頸架先，然後先至畫個人嘅身體部份（基本上係先畫個頭，再畫個軀幹，然後係左手同右手，再跟住左腳同右腳）。

有啲玩家會唔畫任何嘅嘢開始，同埋將個軀幹分開畫，咁就可以畀個估字嘅玩家多啲機會。

歷史
--

「吊頸嘅由來已經無從考察，但係大約知道開始於域多利時代流行起來。」由東尼·歐加迪，《牛津字母遊戲指南》（牛津大學出版社）嘅作者提及到。

呢個遊戲響1894年，愛麗絲·比加·歌美嘅《雀獸魚》之中嘅《傳統遊戲》裏面提及到，規則好簡單；玩家需要寫上一種動物嘅頭尾兩個字母，而另外一位就估呢個字嘅中間部份。

呢個遊戲嘅另一個來源係叫做「絞刑」或「吊頸遊戲」。

策略
--

響英文度，有12個字母係出現得最多次嘅，由多至少排列：
e-t-a-o-i-n-s-h-r-d-l-u。呢個同埋其它嘅字母頻率表係用於估字嗰位玩家當被迫估字時，去增加估到正確字母嘅機率。

響另一方面，同一個表係可以用響吊頸遊戲度(唔係估字嘅玩家)，以一個難啲嘅字，增加挑戰性（好似rhythm(節奏)咁）。

遊戲例子
----

以下嘅一個遊戲示範去展示一位玩家試吓利用字母頻率嘅策略去估一個字。

|  |  |  |  |  |  |  |  |
| --- | --- | --- | --- | --- | --- | --- | --- |
| 1 | 

|  |  |
| --- | --- |
| 字： | **\_ \_ \_ \_ \_ \_ \_** |
| 估錯： |  |
| 估字： | *E* |

 |
| 2 | 

|  |  |
| --- | --- |
| 字： | **\_ \_ \_ \_ \_ \_ \_** |
| 估錯： | e |
| 估字： | *T* |

 |
| 3 | 

|  |  |
| --- | --- |
| 字： | **\_ \_ \_ \_ \_ \_ \_** |
| 估錯： | e,t |
| 估字： | *A* |

 |
| 4 | 

|  |  |
| --- | --- |
| 字： | **\_ A \_ \_ \_ A \_** |
| 估錯： | e,t |
| 估字： | *O* |

 |
| 5 | 

|  |  |
| --- | --- |
| 字： | **\_ A \_ \_ \_ A \_** |
| 估錯： | e,o,t |
| 估字： | *I* |

 |
| 6 | 

|  |  |
| --- | --- |
| 字： | **\_ A \_ \_ \_ A \_** |
| 估錯： | e,i,o,t |
| 估字： | *N* |

 |
| 7 | 

|  |  |
| --- | --- |
| 字： | **\_ A N \_ \_ A N** |
| 估錯： | e,i,o,t |
| 估字： | *S* |

 |
| 8 | 

|  |  |
| --- | --- |
| 字： | **\_ A N \_ \_ A N** |
| 估錯： | e,i,o,s,t |
| 估字： | *H* |

 |
| 9 | 

|  |  |
| --- | --- |
| 字： | **H A N \_ \_ A N** |
| 估錯： | e,i,o,s,t |
| 估字： | *R* |

 |
| 10 | 

|  |  |
| --- | --- |
| 字： | **H A N \_ \_ A N** |
| 估錯： | e,i,o,r,s,t |
| 估字： | *N/A* |

 |
| 估字嗰位玩家輸咗 |

出面網頁
----

* 由維基百科文章度揀嘅吊頸遊戲
* 響SuperHangman.com嘅免費吊頸遊戲
* 響UWM.edu嘅吊頸遊戲
* 同印度有關嘅吊頸遊戲
* 響Hangman.us嘅免費PHP吊頸遊戲
* 響KidsBuilder.com嘅吊頸遊戲
《**校花校草2022**》（英文：The Next Era 2022）係香港嘅選秀比賽，由YouTube頻道「試當真」主辦，叱咤903、yes!!同YouTube頻道「JFFT」合辦。呢個比賽係自雜誌《FACE》2016年停刊而停辦「FACE UStar大專校花校草選舉」後，香港再度出現嘅同類型比賽。呢個比賽參賽資格包括中學同大專院校嘅學生。比賽喺2022年8月5號到10月22號進行，有51個參賽者（25男26女）入圍，最後選出「校花」吳伊琳同「校草」林子峰，兩人可以簽約做「試當真」旗下藝人。

決賽結果
----

|  |
| --- |
| **校花** |
| **名次** | **參賽者** | **得票** | **得票率** |
| **1** | **吳伊琳** | **18,765** | **37.38%** |
| 2 | 王紫影 | 12,791 | 25.48% |
| 3 | 楊雅文 | 8,635 | 17.20% |
| 4 | 張月亭 | 6,629 | 13.68% |
| 5 | 廖文蔚 | 3,347 | 6.67% |
| **校草** |
| **名次** | **參賽者** | **得票** | **得票率** |
| **1** | **林子峰** | **18,582** | **37.13%** |
| 2 | 劉皓嵐 | 12,323 | 24.62% |
| 3 | 滕毅康 | 8,397 | 16.78% |
| 4 | 曾梓賢 | 6,874 | 13.73% |
| 5 | 何求 | 3,873 | 7.74% |

出面網頁
----

* 《校花校草2022》嘅官方網站 Wayback Machine嘅版面存檔備份
* 《校花校草2022》嘅官方 Instagram 頁面 Wayback Machine嘅版面存檔備份
* YouTube上嘅「校花校草2022」播放清單 Wayback Machine嘅版面存檔備份
**丹尼士標槍**（Dennis Javelin）係英國丹尼士車廠（同埋後來嘅TransBus International/亞歷山大丹尼士）出嘅中置引擎巴士。佢取代咗丹尼士Dorchester中置引擎巴士。

丹尼士標槍喺1986年亮相。當時款車有11米同埋12米客車可以揀，副引擎係擺喺底盤中間而挨埋驅動軸，水箱就擺喺引擎側邊，而前軸同埋引擎之間就整咗個預製空間去擺行李（即係所謂嘅太空艙底盤設計）。後來丹尼士出埋標槍8.5米同埋10米版客車、巴士版以及12米嘅標槍GX（Javelin GX）客車，其中巴士版同埋8.5米客車版標槍係冇預製行李空間（即係所謂嘅樓梯式底盤設計）。另外丹尼士標槍亦出過三軸版本。

丹尼士標槍嘅引擎劃一用康明斯C系，後來改為劃一用康明斯ISBe引擎，而波箱可以係棍波或自動波。

丹尼士標槍喺車軸之間同埋尾輪跨加埋有多啲位擺行李，兼且受惠於Bedford Vehicles嘅車喺1986年全線停產，令一啲買開Bedford巴士嘅公司改買丹尼士標槍，因此丹尼士標槍嘅銷路比之前嘅丹尼士Dorchester好。另外英國國防部亦買咗多架丹尼士標槍巴士，包括右軑同埋左軑版，佢哋啲座椅可以喺短時間內拆走並改成救護車，用嚟運送傷兵。

丹尼士標槍喺2005年之後曾經有一段時間冇出過，不過喺2007年亞歷山大丹尼士睇見丹尼士標槍嘅倉貨重有公司要，兼且英國國防部對丹尼士標槍重有需求，因此將丹尼士標槍改良到可以用歐盟四型或以上嘅引擎。不過亞歷山大丹尼士喺大概2010年出咗最後一批丹尼士標槍底盤之後，丹尼士標槍就冇再被開發並宣佈停產。

另外由丹尼士同埋馬來西亞UMW合組嘅UMW-Dennis公司曾經裝嵌丹尼士標槍底盤（稱為UMW-Dennis Javelin），供應東南亞同埋大洋洲市場。

出面網頁
----

* 亞歷山大丹尼士官方產品介紹

|  |  |
| --- | --- |
|  | 維基同享有多媒體嘅嘢：**Dennis Javelin** |

| * 睇
* 傾
* 改
丹尼士/TransBus/亞歷山大丹尼士巴士 |
| --- |
| 1926年–1967年 | E/EV · F/FS · G/GL · H/HS/HV · Dart · Arrow · Lancet/Lancet 2/Lancet 3/Lancet 4 · Lance/Lance 2/Lance 3 · Ace · Mace · Falcon · Pike · Dominant · Lancet UF · Pelican · Teal · Loline |
| 1977年– | 統治者 · 喝采 · Dart（前置引擎） · 獵鷹 · Lancet · 巨龍/禿鷹 · Dorchester · Domino · 都普425底架 · 標槍 · 飛鏢/飛鏢SLF · 長矛/飛箭/長矛SLF · 三叉戟3型（三軸版三叉戟） · 三叉戟2型（兩軸版三叉戟/Enviro 400） · R-Series · Enviro 300 · Trident E500（Enviro 500） · Enviro 200（TransBus） · Dart 4（Enviro 200 Dart/Enviro 200MMC） · Enviro 350H · Trident E500 Turbo（Enviro 500MMC） · Enviro 400MMC · Enviro 500 SuperLo |
**丹尼士喝采**（Dennis Jubilant），又譯成**丹尼士祖比倫**或者**丹尼士喜悅**，係英國丹尼士車廠喺1977年至1981年出嘅前置引擎雙層巴士。呢款車係針對當時香港嘅路面環境同埋一人控制模式而設計。

喝采型巴士底盤有移後咗少少嘅前軸，令道窄前門可以擺喺前輪跨上面，同埋有加強咗嘅車陣。佢可以配吉拿6LXB引擎同埋Voith DIWA851波箱。

訂單
--

香港九龍巴士喺1977至1978年間接收咗4個喝采型巴士底盤，佢哋配九巴自己整嘅車身（用英國鋁材公司車身散件）。之後九巴喺1979至1981年出咗209架配亞歷山大KB車身嘅普通版喝采型巴士，再喺1981至1982年間出咗150架配都普金屬部分車身嘅普通版喝采型巴士。

香港中華巴士喺1980年出咗30架配亞歷山大CB車身嘅喜悅型巴士。

另外有一架喝采型巴士運咗去南非開普敦行，配Bus Bodies (South Africa) Limited車身。

### 冷氣版

九龍巴士喺1980年接收咗一架喝采型冷氣客車，配亞歷山大KB車身，冷氣機係由另一副擺喺車尾嘅引擎行，而主引擎嘅油缸就由左尾轆後面移咗去右尾轆前面。不過架車嘅冷氣被認為係唔可靠，最終副冷氣機喺1983年拆走咗，改為冇冷氣嘅客車。後來架車再降格做巴士。

退役
--

中巴其中一架喜悅型巴士（車隊冧巴DS14）喺1993年焚燬而退役，其餘29架喺1998年9月1號中巴專營權完咗之後賣咗畀新世界第一巴士，佢哋喺1999年8月或之前俾新車取代。

九巴亦有一兩架喝采型巴士提早退役，而其他嘅就喺1994年開始退役。喺喝采型巴士逐步退役嗰時，有啲巴士接替咗車隊內利蘭勝利二型（丹尼士喝采嘅競爭對手）嘅地位。最後一架喝采型巴士喺2000年1月退役。

之前嘅「丹尼士喝采」
----------

丹尼士喺1940至1960年代出過一款叫Jubilant嘅三軸及四軸貨車。

| * 睇
* 傾
* 改
丹尼士/TransBus/亞歷山大丹尼士巴士 |
| --- |
| 1926年–1967年 | E/EV · F/FS · G/GL · H/HS/HV · Dart · Arrow · Lancet/Lancet 2/Lancet 3/Lancet 4 · Lance/Lance 2/Lance 3 · Ace · Mace · Falcon · Pike · Dominant · Lancet UF · Pelican · Teal · Loline |
| 1977年– | 統治者 · 喝采 · Dart（前置引擎） · 獵鷹 · Lancet · 巨龍/禿鷹 · Dorchester · Domino · 都普425底架 · 標槍 · 飛鏢/飛鏢SLF · 長矛/飛箭/長矛SLF · 三叉戟3型（三軸版三叉戟） · 三叉戟2型（兩軸版三叉戟/Enviro 400） · R-Series · Enviro 300 · Trident E500（Enviro 500） · Enviro 200（TransBus） · Dart 4（Enviro 200 Dart/Enviro 200MMC） · Enviro 350H · Trident E500 Turbo（Enviro 500MMC） · Enviro 400MMC · Enviro 500 SuperLo |
**大洋傳媒**（Pacific Time）係澳洲一個華語媒體集團，1994年成立，總部位於墨爾本，旗下有《大洋時報》、《太陽日報》、《大洋地產》、《分類郵報》、澳洲網，大澳網等多個媒體。佢哋旗下嘅報紙被指定為中國大陸多間航空公司喺中澳航線上嘅唯一澳洲本土刊物。

同中國共產黨關係
--------

曾經有多個澳洲傳媒同埋研究組織指出，大洋傳媒同中國共產黨關係密切，甚至係中華人民共和國對外宣傳機器嘅一部分。

喺2020年12月，澳洲SBS同《布里斯本時報》就報道，澳洲情報部門分析咗一啲中文傳媒網站同熱門微信公眾號，發現好多都係完全受北京控制同審查，部份更加係由中共直接管理。報道提及嘅中文傳媒或者微信平台公眾號，包括大洋傳媒同埋東南網澳大利亞站、南海傳媒、微悉尼，今日悉尼等。

另外，澳洲策略政策研究所喺2020年12月17號亦都發表報告，揭露澳洲中文傳媒受到中國共產黨嘅影響去審查內容，其中點名提及澳洲大洋傳媒（Australia Pacific Media Group）同埋佢旗下嘅《大洋時報》（Pacific Time），喺澳洲為中國宣傳同埋對澳洲本土作出政治干預。

參考
--

1. 1 2  〈澳洲大洋傳媒-澳大利亚国际商业产业园〉. *www.cabic.com.au*. 原著喺2020-12-05歸檔. 喺2020-12-17搵到.
2. ↑  〈关于我们-澳洲网〉. *www.au123.com*. 喺2020-12-17搵到.
3. ↑  〈情報部門調查澳洲中文傳媒 發現不少由北京控制〉. *SBS Your Language* (繁體中文). 喺2020-12-03搵到.
4. ↑  Grieve, Nick McKenzie, Charlotte (2020-12-02). "Beijing controls Chinese-language media agencies in Australia, says intel agency". *Brisbane Times* (英文). 喺2020-12-03搵到.
5. ↑  〈最新報告揭露：中共如何影響澳洲中文傳媒〉. *SBS Your Language* (繁體中文). 喺2020-12-17搵到.
6. ↑  〈澳智库吁政府撑独立中文媒体 反中共渗透 - 大纪元〉. 《大纪元 www.epochtimes.com》 (簡體中文). 2020-06-09. 喺2020-12-17搵到.
7. ↑  Srinivasan, Prianka (2020-12-17). 〈中国共产党被指影响澳大利亚的中文媒体〉. 《ABC中文》 (中國中文). 喺2020-12-17搵到.

出面網頁
----

* 大洋傳媒嘅Facebook頁
蘇錦樑 (2013)
**蘇錦樑**，GBS，JP（粵拼：sou1 gam2 loeng4，**Gregory So**，1958年10月12號—），係一間律師事務所高級合夥人，做過民建聯副主席、香港政府商經局局長，擁有過加拿大護照，宣佈任命做副局長後，《信報》指佢有加拿大國籍。

初期蘇錦樑接受訪問時，話國籍係私人資料，有一大堆原因唔方便回應，只係話任命冇違反香港基本法；之後，有人再發現有多幾個副局長有外國國籍或居留權，引發輿論；最後蘇錦樑喺5月29號宣佈放棄加拿大國籍。引發輿論關注嘅重有佢喺2009年4月嘅卡片風波同2011年7月嘅僭建風波。

蘇錦樑後生時喺加拿大卡爾頓大學攞到經濟學士學位，同埋渥太華大學工商管理同法律雙碩士學位；2000至2003年做黃大仙區議會議員同慈雲山分區委員會委員；而家[咩時候？]係醫院管理局成員、嶺南大學校董同策略發展委員會成員。2008年6月，蘇錦樑獲委任成為香港商務及經濟發展局副局長，2011年6月尾起升做局長。

蘇錦樑受曾鈺成喺1996年嘅一場電視辯論感動，喺1997年加入民建聯，打文書工；佢做過民建聯附屬組職青年民建聯第一屆總監。

個人榮譽
----

* 太平紳士（2004年）
* 金紫荊星章（2012年）

攷
-

1. ↑  〈蘇錦樑 爆兩國籍雙重效忠〉. 原著喺2008年5月25號歸檔. 喺2008年6月25號搵到.
2. ↑  〈蘇錦樑宣布放棄加拿大籍〉. 原著喺2008年6月1號歸檔. 喺2008年6月25號搵到.
3. ↑  〈蘇錦樑：「每天靈修是我的秘密武器」〉. 原著喺2011年12月1號歸檔. 喺2011年12月23號搵到.
4. ↑  〈2004年第13號號外公告 太平紳士條例 (第510章)〉 (PDF) (新聞稿) (繁體中文). 香港政府憲報. 2004年7月1號.
5. ↑  〈二〇一二年授勳名單〉 (新聞稿) (繁體中文). 香港政府新聞公報. 2012年6月30號.

出面網頁
----

|  |  |
| --- | --- |
|  | 維基同享有多媒體嘅嘢：**Gregory So Kam-leung** |

* 顧問 | Advisors—會務顧問，民主建港協進聯盟
**廣州大學城**（粵拼：gwong2 zau1 daai6 hok6 sing4）
（英文：**Guangzhou Higher Education Mega Center**）係中國廣東省廣州市嘅其中一個新開發嘅城區，喺番禺區小谷圍。西南邊靠住洛溪島；西北邊靠住海珠區同官洲；東北邊靠住長洲島；東邊隔河靠住番禺嘅新造鎮。呢個城區喺2003年1月份開始逳手起，一直到2004年9月份先至起好。喺2004年9月1號先至有10間廣東嘅高校陸續殺到大學城入面。

史
-

2003年1月21號，嗰時嘅中共中央政治局委員、廣東省委書記張德江喺上咗2個月，就嚟咗番禺嘅小谷圍睇下點樣逳手起廣州大學城，重提出咗「起中華人民共和國一流嘅大學城」同埋「2004年9月份開學招生」嘅嘢嚟明確方向。

凈係過咗1日，廣州市委同市政府開咗個會嚟研究點落實張德江講嘅嘢，嗰時結合咗廣東省委同省政府嘅「三個統一」（統一規劃、統一建設、統一管理）嘅要求而成立一座廣州大學城嘅建設指揮部，佢主要嚟實施起廣州大學城。喺指揮部辦公室嘅直接組織同領導作用，就準備起大學城嘅一期工程。其中包括咗225萬平方米嘅房屋建築、冚唪唥嘅城市市政、公共同校園綠化、公共配套設施同水電、煤氣等公用基礎嘅配套設施。

其實未起大學城之前，小谷圍嗰邊有13個村響度，但係2003年嘅建設規劃入面話「凈係留返貝崗村、南亭村、北亭村同埋穗石村響度」。而凈低嗰9個村啲地，廣州市政府喺未經過國務院批准就收賣咗佢，甚至自己將嚿地分成39嚿地皮嚟避開國務院嘅巡查。除咗建築用地話用￥＜100嚟收返，而凈低嘅部分土地甚至用嚟搞商業建築用地都有。

嗰時有一小部分村民話唔同意政府嘅徵收，嗰時有政府官員出埋員警、治安隊員同城管一齊搞強拆。而村民啲房屋拆嗮之後，就去咗徵收地嘅搭棚度住，但係都唔好彩，自己搭嘅棚屋都俾人拆埋。由於有好多村民唔單止都冇收到政府點賠，相反重冇屋住，凈係留返喺未拆嘅祠堂入面住，而且生活條件非常之惡劣。

到咗2004年8月底，入駐高校嘅8000幾名師生都按期嚟嗮呢度。凈係過咗幾日（2004年9月初），31000幾位新生同4000幾位老師都嚟嗮大學城。而廣州大學城就噉成功實現咗佢嘅新學年開學招生。

到咗2010年亞洲運動會就快開幕嗰陣，廣州市政府為咗改善同埋保留村嘅市容，就喺自然村嘅周圍起咗鐵皮牆，凈係留返好少嘅出入口畀村民出入。有部分村民話噉做係改善村入面嘅治安管理；重有人話係侵犯同歧視村民嘅權利。嗰時鐵皮牆入面黐嗮牛皮癬響度。而有啲自然村入面開嘅飲食檔嘅人話：「喺未起鐵皮牆之前，附近啲學生成日嚟呢度幫襯嘅，但係起咗鐵皮牆之後因為成日有太陽光射嚟呢度，而鐵皮牆入面好鬼熱辣辣噉，搞到學生都唔再嚟幫襯。」

學校
--

第一批入大學城嘅10間高校係：


|  |  |
| --- | --- |
| * 華南師範大學
* 華南理工大學
* 廣東外語外貿大學
* 中山大學
* 廣東工業大學
 | * 星海音樂學院
* 廣州美術學院
* 廣州大學
* 廣州中醫藥大學
* 廣東藥學院

  |

第二批入大學城嘅5間高校係（家陣凈係嚟咗3間）：

* 南方醫科大學
* 廣州醫科大學
* 暨南大學

交通
--

### 對外

#### 主幹道

* 京珠高速公路
* 南沙港快速路

#### 地鐵

* 4號綫
* 7號綫

#### 過江隧道

* 崙頭-生物島-大學城隧道

#### 橋樑

* 小洲便橋

### 島入面

內中外環嘅3條環路同12條放射線整出嚟嘅開放式路網。入面有出去廣州同番禺市區、長洲島嘅巴士路線，重有島內線去到主要公共設施同各個校區都得。

另外，大學城入面重有個長途客運站響度，不過成日喺假期入面畀師生去到附近嘅省市同市區嘅客運站地方。

醫療
--

* 廣東省中醫院大學城分院

商業
--

廣州大學城嘅大型商業中心方面，就包括咗喺廣州大學入面嘅商業中心、北亭廣場同埋GOGO新天地，佢提供咗飲食、娛樂、超市、服飾、精品等好多個行業嘅服務，其中講得最出名嘅就係GOGO新天地喇。佢係成個廣州大學城地區入面，發展得最成熟、最有人氣嘅大型商場。而大學城入面凈得返嘅南亭、貝崗、北亭同埋穗石呢4個村入面，都整咗有佢自己嘅村辦商業區出嚟，其中最出名嘅就係貝崗村，由於佢有自己嘅地理優勢響度，所以佢重喺街邊臨時搭咗棚商舖出嚟，嗰度係大學城嘅另一度行街嘅shopping地區。

另外，喺未起廣州大學城之前，呢度就整咗綜合商業嘅南區同北區出嚟，嗰兩個商業區係大學城入面，起步得比較早嘅商業規劃區，分別喺大學城入面嘅南北兩個地鐵站隔籬。雖然話規劃緊大學城嗰鎮就整咗兩個商業區嚟畀學生買嘢、食嘢、娛樂通郵政等呢啲服務，但由於佢離學生嘅生活區都幾遠下，相對嚟講都冇天河城或荔灣廣場或北京路步行街或王府井咁火爆。而家大學城入面都係教育機構同餐飲商鋪比較多吓。

基礎嘅設施同景區
--------

**小谷圍入面**

* 廣東科學中心
* 廣州大學城中心區體育場
* 廣州大學城體育中心
* 嶺南印象園
* 廣州大學城中心湖公園

**小谷圍周邊**

* 生物島
* 小洲村
* 瀛洲生態公園
* 黃埔軍校舊址
* 長洲島綠道

註
-

1. ↑  〈大学城年底首卖商业用地〉. 原著喺2016年8月4號歸檔. 喺2014年10月23號搵到.
2. ↑  纪录片《刁民》(University City Savages) 2009年 晓刀 导演
3. ↑  广州"十五"成就回顾•大学城篇 互聯網檔案館嘅歸檔，歸檔日期2006年6月18號，. 广州市政府
4. ↑  〈大学城北亭村铁墙"围村" 村民抱怨何时拆？〉. 大洋网. 2012-5-4. 原著喺2018-09-27歸檔. 喺2013-7-3搵到. `{{cite news}}`: Check date values in: `|accessdate=`、`|date=` (help)

出面網頁
----

* 广州大学城门户社区
* 广州大学城共享厅
* 广州第二大学城网
* 广州大学城网
* 广州大学城讲座网
* 大学城在线
* 广州大学城校园帖吧
| How to read a taxoboxHow to read a taxobox**加州海獅** |
| --- |
| 喺香港海洋公園度影嘅加州海獅喺香港海洋公園度影嘅加州海獅 |
| 瀕危指標 |
| Least concern (LR/lc) |
| **物種分類** |
| 

|
|  |
|
|
| 界 | 動物界 Animalia |
|
|
|
|
|
| 門 | 脊索動物門 Chordata |
|
|
|
|
|
|
|
| 綱 | 哺乳綱 Mammalia |
|
|
|
|
|
| 目 | 食肉目 Carnivora |
| 亞目 (Subordo): | 鰭腳亞目 Pinnipedia |
|
|
|
|
|
|
|
| 科 | 海獅科 Otariidae |
| 亞科 | 海獅亞科 Otariinae |
|
|
|
|
| 屬 | ***Zalophus***Gill，1866年 |
|
|
|
|
|
|
|
| 種 | ***Z. californianus*** |
|

 |
|
| 二元學名 |
| ***Zalophus californianus***（Lesson，1828年） |
|
|
|
|
|
|
|
|
|
|
|
|
|
|
|

**加州海獅**（*Zalophus californianus*）係一種原產北太平洋嘅海獅品種。公長大後可達2.4米（即8尺）長，重300公斤；乸就細隻啲，長大後有2米（6.5尺）長，100公斤重。

習性
--

加州海獅多數喺海邊同埋入海口處搵食同避開天敵（殺人鯨同鯊魚），好少會離開海岸線。若果落海搵食，可以喺2分鐘之內潛入大約75米深嘅海度。每年嘅繁殖季節，海獅公會喺海岸附近或者岩石灘周圍爭地盤。但只會維持到兩個禮拜，海獅公又會離開地盤去搵食，直到返嚟後，又再爭地盤。同其他公打交時，會擘大口，露出啲牙，發出好似獅子咆哮咁嘅聲。

分布
--

加州海獅主要分布喺加州同格陵蘭島地區，生活喺海岸線附近。

食啲乜
---

加州海獅食嘢好廣泛，主要有魚、魷魚等海鮮，偶有機會亦會捉海鳥食。

繁殖動向
----

加州海獅群可以話係最大型嘅哺乳動物群之一。海獅公響6月頭就會建立地盤，乸就要響6月中先嚟到，一兩日後就生仔。海獅仔大約一個禮拜大時，成年海獅又可以再次交配。加州海獅嘅奶亦係所有哺乳動物當中不含乳糖成份嘅。

由於加州海獅族群較多，身型比其他海獅品種細，加上容易飼養同訓練，所以動物園、海獸館一般揀佢哋嚟養，好似香港海洋公園咁，現時養嘅加州海獅，有部分經馴服後被用嚟做表演。

亞種
--

加州海獅其實又可分多3個亞種：

* 加州海獅（*Zalophus californianus californianus*），分布喺北美洲近太平洋沿岸沙灘生活
* 加拉巴戈海獅（*Zalophus californianus wollebaeki*）
* 日本海獅（*Zalophus californianus japonicus*），現已絕種

加州海獅係受到美國海洋哺乳動物保護條例（U.S. Marine Mammal Protection Act）保護，佢哋嘅數目亦因而有所增加，而對人類同其他野生動物有所影響，佢哋響三藩市灣有破壞船隻同襲擊遊客嘅記錄。佢哋食嘅魚類中有啲品種亦因此瀕臨絕種。2009年，香港海洋公園亦發生過海獅咬傷管理員嘅事件。

相
-

* 一隻海獅響美國海軍附近「駐守」一隻海獅響美國海軍附近「駐守」
* California Sea Lions at Pier 39California Sea Lions at Pier 39
* 2隻加州海獅（喺香港海洋公園影）2隻加州海獅（喺香港海洋公園影）
* A sea lion on a buoy near Fisherman's WharfA sea lion on a buoy near Fisherman's Wharf
* 響Pier 39抖緊嘅加州海獅響Pier 39抖緊嘅加州海獅
* California Sea Lion at 紐約皇后動物園裏面養嘅加州海獅California Sea Lion at 紐約皇后動物園裏面養嘅加州海獅

參考
--

* 《自然珍藏圖鑑系列：哺乳動物》ISBN 7-5057-2025-2